Joanes Leizarraga: Othoitza eklesiastikoen forma\nOthoitza eklesiastikoen forma\nHonako idazlan hau Iesus Krist gure Iaunaren Testamentu Berriari itsatsirik argitaratu bazen ere (1571), autonomia propioa duen testua da eta bereizita eskaini zitekeen sinesmen protestanteko lurraldeetan. Euskaraz hedatutako aleen artean ere antzera jotatu bide zen, Vinsonek dioen bezala, Leipzig-eko ale txukunak ez baitakar eranskin hau. Bereizita aurkezten da hemen ere.\nSakramenduen administratzeko eta Ezkonzaren zelebratzeko, bai eta erien bisitatzeko manerarekin.\nAstegunetan, Ministreak on irudi zaion bezala exhortatzen du populua othoitza egitera: denboraren edo bere predikationean traktatzen duen materiaren araura.\nIgande goizean komunzki forma hunetara nehork usatzen du.\nGure aiuta dela zerua eta lurra egin dituen Iaunaren izenean, Amen.\nHaurrideak, presenta bedi gutarik batbedera Iaunaren maiestate handiaren eta goraren aitzinean bere falten eta bekatuen egiazko konfesionerekin, eta barne bihotzez iarreikiren kaie nik orain erranen ditudan hitzei.\nIainko Iaun, Aita eternal eta bothere guzitakoa, konfesatzen diagu eta egiazki ezagutzen hire Maiestate sainduaren aitzinean, ezen bekatore gaixoak eta miserableak garela, inikitatetan eta korruptionetan konzebituak eta sorthuak, gaizki egitera emanak, ungi egiterakotz ez deusgaiak: eta gure bitio eta egitate gaixtoz hire manamendu sainduen iragaitetik eta haustetik gelditzen ere ezgarenak: eta halaz hire iujemendu iustoz eta egiazkoz diagu irabaizten eta merezitzen damnatione eta perditione gure gainera. Guziagatik ere Iauna, geurok baithan desplazer diagu zeren ofensatu augun, eta egiazko dolurekin gure buruak eta gure bitio guziak zitiagu kondemnatzen, desiratzen dugularik, hire gratia gure miseriari balia eta hel dakion.\nAuk bada othoi, pietate guzaz Iainko Aita gratiaz eta miserikordiaz bethea, Iesus Krist eure Seme gure Iaunaren izenean. Eta gure bitio eta makula guziak iraungirik eta kendurik, hik eure Espiritu sainduaren dohainak eta gratiak hala egunetik egunera emenda eta augmenta ietzaguk, non barnetik gure bihotz guziaz gure hogena eta iniustitia, ezaguturik egiazki dolu eta desplazer baitukegu eta halako penitentia batetara erekar baikaitezke, non hark gu bekatu eta bitio orotara mortifikaturik, iustitiazko eta inozentiazko fruktu hiri plazent zaikeanik gutan prokrea eta eragin baitezake Iesus Krist hire Seme gure Iaunaren izenean. Amen.\nHaur egin denean, konpainia guziak edo dakitenek, kantatzen dute zenbeit Psalmu: gero berriz hatsen da Ministrea othoitz egiten eta Iainkoari bere Espiritu sainduaren gratiaren eskatzen, haren hitz saindua haren ohoretan, eta Elizaren edifikationetan fidelki deklara eta rezebi dadinzat bide den humilitaterekin eta obedientiarekin. Othoitzeko forma Ministreak bere diskretionera egiten du:\nGero predikua akabatu denean, populua othoitz egitera exhortaturik, hunela Ministrea hatsen da.\nIainko Aita zelestial eta bothere guzitakoa, hik eure ontasun handiagatik prometatu draukuk, ezen Iesus Krist eure Seme gure Iaunaren izenean eginen drauzkiagun othoitzetan eta rekestetan enzunen gaituala: eta haren beraren eta haren Apostoluen doktrinaz ere irakatsiak giaudek, haren izenean bil gaitezen, promesekin ezen gure artean bera present izanen dela, bai eta gure ararteko hi baithara, lurraren gainean gogo eta konsentimendu batez hireganik galdegin ditzagun gauza guziak inpetra ditzagunkat.\nLehenik, hire manamendua diagu, hik gure gaineko eta gobernadore ezarri dituanakgatik othoitz egin dezagun, gero hire populuaren bai eta persona ororen behar guziakgatik. Bada, hire doktrina sainduaren eta promesen konfidanzatan, zeren hire begitharte aitzinean eta hire Seme gure Iaunaren izenean huna bilduak baikara, suplikatzen augu afektionatuki, gure Iainko eta Aita ona, gure Salbadore eta Ararteko bakoitzaren izenean, eure ontasun eta miserikordia handiagatik nahi drauzkiguan gure bekatuak barkatu, eta hala gure pensamenduak eta desirak euregana tiratu eta altxatu, non gure bihotz guziaz rekeri eta inboka baihezakegu eure plazer eta borondate onaren araura.\nOthoitz egiten drauagu bada Aita zelestiala, hik eure iustitiaren gobernamendua eta kargua eman drauean prinze eta iaun hire zerbitzari guziakgatik, eta espezialki leku hunetako kargua dutenakgatik, nahi drauean, othoi, eure Espiritu egiazki prinzipala eta on bakoitza komunikatu eta bethiere augmentatu: halako maneraz non egiazki ezagutzen eta sinhesten dutela ezen Iesus Krist hire Seme gure Iauna dela regen Regea, eta iaun guzien gaineko Iauna, nola hik bothere guzia zeruan eta lurrean hari eman baitraukak, hala hek ere hik eman drauean karguan, haren zerbitzua eta haren Resumaren anplifikationea bere ahal guziaz prokura dezaten: bere suietak (zein baitirade hire eskuez eginiko kreaturak, eta hire bazkako ardiak) hire plazer onaren araura goberna ditzaten, eta guziek hanbat hemen nola berzetan, bakerekin eta amoriorekin, etsaien peril eta beldur orotarik delibraturik, hi bethi zerbitza eta lauda ahal ezagun gure mende guzian.\nHalaber othoitz egiten drauagu Aita eta Salbadore egiazkoa, hik eure fidelen arimez eta eure Ebanjelio sainduaren dispensationeaz kargu eman drauean pastor guziakgatik, hik othoi nahi dituan hek eure Espiritu sainduaz gidatu eta gobernatu, hire gloriaren Ministre fidel eta leial eriden ditezenzat: bethiere fin hunetara beha daudelarik eta bere ahal guziaz enseiatzen diradelarik, ardi errebelatu guziak Pastor prinzipalagana eta Ipizpikuetako Prinze Iesus Krist gure Iaunagana bil eta erekar ditezen: egunetik egunera hartan iustitia, eginbide eta saindutasun orotara probetxa eta abanza ditezenzat. Eta berzalde nahi dituan, othoi, eure Eliza guziak enparatu eta begiratu otso harraparien ahotik, bai eta merzenario eta alokazer ororen menetik, ezen hek bere ohorearen edo probetxuaren ondoa diabiltzak, eta ez nondik hire izen saindua glorifika eta hire tropela salbamendutara erekar dezaketen.\nGehiago othoitz egiten drauagu Iainko Aita miserikordiosoa, jeneralki gizon guziakgatik, nola hi ezagutu nahi baitaiz Iesus Krist eure Semearen redenptioneaz mundu guziaren Salbadore, hala haren egiazko ezagutzetik lekora, eta erroretan eta ignorantiazko ilhunbean gathibu diradenak, eure Espiritu sainduaren illuminationez, eta eure Ebanjelio sainduaren predikationez nahi dituan, othoi, erekarri salbamendutako bidera, zein baita hi euror ezagut adin Iainko egiazko eta Iesus Krist hik igorri duana: eta hik eure gratiaz bisitatu, eta eure hitzaren ezagutzeaz ia illuminatu dituanak, benediktione espiritualez abrasturik egunetik egunera onean abanza eta emenda ditezen: guziek elkarrekin gogo batez eta aho batez adora ezagunzat, eta hire Krist gure Iauna, Regea eta Lege-ezarlea ohora eta zerbitza dezagunzat.\nHalaber o Iainko konsolatione guziaren emailea gomendatzen drauzkiagu hik krutzez eta tribulationez bisitatzen eta gaztigatzen dituan guziak: hik izurriz, edo gerlaz, edo gosetez aflijitzen dituan populuak: persona paubreziaz, edo presoindegiz, edo eritasunez, edo banimenduz, edo gorputzeko berze kalamitatez, edo espirituko afliktionez hunkiak edo tribulatuak, hik othoi halakoei ezagutzera eman nahi drauean eure afektione paternala, ezen haien hobeagoagatik eta emendamendutan gaztigatzen dituala: bere bihotz guziaz hiregana konberti ditezenzat: eta konbertiturik konsolatione osoa rezebi dezaten eta gaitz orotarik delibra eta idoki ditezenzat.\nGuzien gainetik gomendatzen drauzkiagu Antekristen tiraniaren azpian barreiu dabiltzan anaie gaixo guziak zein egiazko bizitzeko bazkatik, eta hire izen sainduaren publikoki inbokatzeko libertatetik pribatuak baitirade, bai eta presoner edo hire Ebanjelioaren etsaiez persekutatuak, nahi dituan othoi, o Aita gratiazkoa, eure Espirituaren berthuteaz guziak fortifikatu, halako maneraz non sekulan falta eztitezen, baina persisti eta iraun dezaten konstantki hire bokatione sainduan, nahi dituan aiutatu bere afliktionetan eta konsolatu, beharra dutela ezagutzen duan bezala, eta hek eure begiran eta protektionean harturik otsoen errabiatasunetik defendatu, eta eure Espiritu sainduaren dohain guzietan nahi dituan abanzatu, bai bizian bai hilean hi glorifika ezatenzat.\nHalaber o Iainko eta Aita egiazkoa, enzun gaitzak othoi gu ere, baikara huna bilduak Iesus Krist hire Seme gure Iaunaren izenean haren hitzagatik (eta haren Zena sainduagatik) egiguk gratia egiazki eta hipokrisia gabe ezagut ahal dezagun zer damnationetan garen naturalki, eta zer kondemnationea merezitzen eta biribilgatzen dugun egunetik egunera gure buruen gainera, ikusirik ezen gutan deus onik eztela, eta gure haragia eta odola eztiradela kapable ez abastant hire Resumaren heretajez poseditzeko, hala bada sendi erazi iezaguk gure beharra, non gure afektione guziaz egiazko konfidanzarekin osoki renda baikaitezke Iesus Krist hire Seme maite gure Iaunagana, gure Salbadore eta redenptore bakoitzagana, hark gutan habitatzen delarik gure Adam zaharra mortifikaturik, arranberri gaitzanzat bizitze hobeago batetara, zeinez hire izena nola egiazki saindu baita eta digne, hala exalta eta glorifika baitaite leku guzietan Halaber duan hik gure gainean dominationea eta gobernamendua, eta bethiere gerotik gerora ikas dezagun hire maiestate sainduaren suiet eta obedient izaten: halako maneraz non guzietan egiazki regna baitezakek: eure populua eure hitzaren eszeptreaz eta eure Espirituaren berthuteaz gobernatzen dualarik eta eure etsaiak eure egiaren eta iustitiaren indarraz bethiere konfunditzen ditualarik.\nEta halaz hire gloriari kontrastatzen zaion puisanza eta goratasun guzia egunetik egunera aboli eta desegin dadin, hire Resumaren konplimendua eta perfektionea ethor daiten artean, noiz hi agerturen baitaiz eure Semearen personan. Bai eta gu goitiko kreatura guziekin egiazki eta perfektoki hire obedient garen, hi eure Aingeru zelestialek hire manamenduak egiazki konplituz obeditzen auten bezala, eta manera berean othoi hire borondatea kontradiktionerik batre gabe konpli bedi, eta guziak ranjea eta enplega bitez hire zerbitzatzera eta obeditzera, zeinek bere borondate propria eta haragiaren guthizia guziak batbederak renunziatzen dituelarik. Eta gu ebilte garela hire amorioan, eta beldurrean gure bizi guzian hire ontasunaz haz eta entreteni gaitezen othoi, gure ogiaren bakez iateko, behar eta mengoa ditugun gauza guziak emaiten drauzkigualarik, dakusagunean ezen hik guzaz artha duala, hobeki gure Aitatan ezagut ezagunzat, eta on guzien hire eskutik ukaitera beha gaudezenzat, esperanzarik ez konfidanzarik batre ezeinere kreaturatan ezarten eztugularik, baina guzia hitan eta hire ontasunean ezarten dugularik. Eta zeren bizitze mortal hunetan bekatore gaixoak baikara eta hanbat inperfektionez betheak, non ardura erorten eta egiazko bidetik aldaratzen eta erautzen baikara: othoitz egiten drauagu barkatu nahi drauzkiguan gure faltak, zeinakgatik hire iujemendura zordun baikara: eta barkamendu hunezaz nahi gaituan herio eternalera obligatuak garen obliganzatik delibratu eta idoki. Eztiezaguala bada othoi gutan den gaixtakeria inputa ez konta: nola guk ere egiten zaizkigun iniuriak ahanzitera hire manamenduz utziten baititugu, eta gure etsaiez mendeka lekuan, haien ona prokuratzen eta prokuratu gogo baitugu.\nFinalki nahi gaituan, othoi, hemendik harat eure berthuteaz sustengatu, gure haragiaren infirmitatez trebuka ezgaitezenkat. Eta zeren gure buruz hanbat baikara indar xipitako eta erorkor, non den gutiena ere ezin baikinauteke fermu: eta berzalde halako etsaiez ardura inguratuak eta iaukiak baikara nola baita, deabrua, mundua, bekatua, eta gure haragi propria non guri gerla egitetik behin ere ezpaitirade baratzen: fortifika gaitzak bada othoi, eure Espiritu sainduaz, eta hala harma eure gratiez, non konstantki tentatione guziei bihur eta garait ahal gakidizten, eta batailla espiritual hunetan persebera ahal dezagun, biktoria bethea ukanik, finean Iesus Krist hire Seme gure kapitain eta goarda denarekin hire resuman triunfa dezakegun arteranokotz. Amen.\nZena zelebratu behar den egunean segitzen dena ere erraiten da\nEta nola Iesus Iaunak ezpaitrauzkik gure bekatuen barkamendutan behin solament ofrendatu krutzean bere gorputza eta odola: baina are komunikatu nahi baitrauzkigu bizitze eternaleratko hazitzetan, egiguk othoi gratia haur, non bihotz xahuz eta zelo ardentez rezebi baitezakegu harenganik ontasun handi haur, eta egiazko fedez haz baikaitezke haren gorputzaz eta odolaz, bai eta berarzaz osoki: nola hura egiazko Iainko eta egiazko gizon delarik, baita egiazki ogi saindu zelestiala, gure bibifikatzeko, gehiagorik geuron bizi ezgarenzat, ez gure natutaren araura, zein baita guzia korrunpitua eta biziosoa: baina Krist bera bizi den gutan, bizitze saindura, dohatsura eta sekulakotz irauten duenera eraman gaitzanzat: eta halatan Testamentu berrian eta allianzazko gratian partizipant egin gaitezen: hunezaz seguratuak gaudela, ezen hi eure ontasunagatik nahi aizela izan eternalki gure Aita faborable, guri gure bekatuak inputatzen eta kontatzen eztrauzkigualarik: eta gorputzera eta arimara behar dugun guziaz eure haur eta heredero bezala probeditzen gaitualarik: guk bethiere hiri gloria eta remerziamendu renda diezaguanzat, eta hire izena erranez eta eginez magnifika dekagunkat. Egiguk bada Aita zelestiala, egungo egunean manera hunetan, hire Seme maitearen memorio saindu hunen zelebratzeko gratia, eta hartan exerzita gaitezen, eta publika dezagun haren herioaren benefizio eta irabazi handia: hazitze eta indar berri fedean eta ontasun guzian harturik, hanbat konfidanza handiagoz hi Aita dei ahal ezagun eta hitan bethi gloria ahal gaitezen. Amen.\nZena akabatu denean remerziamendu hunez, edo zenbeit berze hunelakotz usatzen ohi da.\nAita zelestiala, laudorio eta gratia eternalak rendatzen drauzkiagu, zeren gu bekatore gaixoak hunelako on handian partizipant egin baikaituk, zeren Iesus Krist eure Seme gure Iaunaren komunionera erekarri baikaituk, hura guregatik heriotara liuraturik eta bizitze eternaleko biandatan eta hazitzetan emanik. Orain ere, othoi, egin iezaguk gratia haur, eztuan permetitu nahi gauza hauk sekulan ahanz dakizkigun: baina aitzitik gure bihotzetan inprimituak ditugularik, abanza gaitezen ardura obra on guzitara prest eta berthutetsu den fedean, eta hemendik haratko gure izate guzia iragan eta anplega dezagun hire gloriaren abanzamendutan eta gure hurkoaren edifikationetan, eta haur guzia Iesus Krist hire Seme gure Iaun Espiritu sainduaren unitatean, hirekin eternalki bizi denaren eta regnatzen duenaren izenean. Amen.\nPopuluaren partitzerakoan, Ministreak, Legean gure Iaunak ordenatu zuenaren araura, egiten duen benediktionea.\nIaunak benedika, eta konserba zaitzatela, Iaunak bere begithartea zuen gainera argi dezala, eta zuezaz pietate duela. Iaunak bere begithartea zuetara itzul dezala, eta prosperitate onetan mainteni zaitzatela. Amen.\nZeren Eskripturak irakasten baikaitu ezen izurriteak, gerlateak, eta berze goitiko adbersitateak diradela Iainkoaren, gure bekatuen punigarritako bisitatione: halakoak heldu diradela dakusagunean, ezagutu behar dugu ezen Iainkoa gure kontra aserre dela: eta orduan, egiazko fidel bagara, gure faltak ezagutu behar ditugu, egiazki desplazer eta dolu dugunzat: Iaunagana egiazko penitentiaz eta emendamenduz konbertitzen garelarik eta egiazko, humilitaterekin barkamendu inpetratzera othoitz egiten dugularik.\nKausa hunegatik, baldin zenbeit orduz badakusagu ezen Iaunak mehatxatzen gaituela, haren patientia tenta eztezagunzat, eta baldin konberti ezpagaitez gure gainera heldu dela dakusagun iujemenduari aitzinera ilki giaizkionzat: on da astean egun bat ordenaturik den: hartan espezialki gauza hauk remonstra ditezenzat, eta othoitzak eta suplikationeak, denborak emaiten duen bezala, egin ditezenzat. Eta hartakotzat othoitzeko forma segitzen den haur egin izan da.\nPrediku hatsean egiten da, igandetan kostumatzen dela erran den konfesionea. Predikuaren finean, remonstraturik populuari, nola lurraren gainean egiten diraden bekatuakgatik Iainkoak aflijitzen dituen jendeak, eta nola mundua gaixtakeria orotara emana den: populua konbertitzera eta bizitzearen korrejitzera, bai eta halaber miserikordia inpetratzeko othoitz egitera exhortatu ondoan, hatsen da Ministrea manera hunetan.\nIAINKO Aita bothere guzitakoa eta zelestiala, ezagutzen diagu geurok baithan, ezen hire aitzinera presentatzera, gure begien goiti zerura altxatzeko ere ezgarela digne: eta eztugula gure buruez hanbat presumitzeko non uste dugun hizaz gure orationeak enzunak izanen diradela, baldin gutan denera beha badezak. Ezen gure konszientiek akusatzen giaitie, eta gure bekatuek testimoniaje ekarten die gure kontra: eta bazeakiagu ezen hi iuje iustoa aizela, eta eztituala bekatoreak eta gaixtoak iustifikatzen, baina hire manamenduak hausten eta iragaiten dituztenak punitzen dituala. Hunegatik, Iauna, gure izate guzia konsideratzen dugunean konfus gaituk gure bihotzetan, eta gure buruz gogo-galtzeaz eta desesperatzeaz berze gauzarik ezin gineaidikek, ia herioaren abismoetan bagina bezala. Guziagatik ere Iauna, eure miserikordia handiagatik manatu ukan gaituanaz geroz, hiregana retira gaitezen, eta hi inboka ezagun, bai are ifernu zolatik ere, eta zenbatenaz on beharrago, eta ezdeusago gure buruak ezagutzen baititugu, hanbatenaz zinezago dugun rekursa hire ontasun subiranora eta handira: eta prometatu ere draukuanaz geroz ezen gure othoitzak eta suplikationeak enzunen dituala, ez gure dignitatea eta merezimendua konsideratuz, baina Iesus Krist gure Iaun, hik Adbokat eta Ararteko ordenatu draukuanaren izenera eta merezimendura behatuz: bada, konfidanza Iumano guzia renuntiatzen dugularik, eta hire ontasunean berean gure konfidanza guzia ezarten dugularik, esporzatzen eta benturatzen gaituk, Iauna, hire aitzinean presentatzera, eta miserikordia inpetratzeko hire izen sainduaren inbokatzera.\nLehenik Iauna, hik munduko berze jende guziei ere egiten drauztean gratia eta ontasun guzien gainetik, guri berzetarik abantail hanbat gratia handirik egin draukuk, non inposible baita konta ez adimenduz ardiets ere ahal ditzagun.\nEspezialki eure ontasun handiagatik nahi ukan gaituk eure ebanjelio sainduaren ezagutzera erekarri, deabruaren suiektione miserabletik, idolatria maradikatutik, eta superstitione banoetarik eta erhoetarik delibraturik eta idokirik, zeinetan hundatuak baikinaden, gidatu ukan gaituk eure egiaren argira. Eta halere ingrat eta ezagutze gabetako izanez, hire eskutik rezebitu ukan ditugun ontasun eta gratia handiak ahanzitera utzirik, bide zuzenetik aldaratu izan gaituk, eta hi utzirik, gure haragiaren guthizia gaixtoei iarreiki izan gaitzeaiztek: bide zen ohorea ez obedientia hire hitz sainduari eztiraukagu ekarri ez rendatu: ez eta euror bide bezala ezaugu laudatu ez magnifikatu: eta hik ardura benignoki eta fidelki eure hitzaz abisatu bagaituk ere, hire admonitionez ez remonstranzez konturik eztiagu egin. Bekatu egin diagu bada, Iauna, eta anhitz maneraz ofensatu ukan augu: eta harren, konfusionerik eta ahalkerik baizen ezteakusagu gure gainean: egiaz senditzen eta ezagutzen dugularik geurok baithan ezen erran ez pensa ahal dezakegun baino hogendunago garela hire iujemendu aitzinean, hanbat non baldin guk merezitu bezala hik traktatu nahi bagentuk, sekulako herio eta damnatione eternaletik itzurterik ezin baikenduke. Ezen baldin gure buruak exkusatu nahi bagentu, gure konszientiak akusatzen giaitik, eta gure inikitatea duk hire begien aitzinean gure kondemnagarri. Eta segur Iauna, gure gainera igorri dituan gaztigamenduetarik ezagutzen diagu iustoki eta zinez gure kontra aserretu izan aizela. Ezen iuje iusto eta bidezko aizenaren gainean, eztituk merezitu gabe hik eureak aflijitzen. Bada hire zihorrez zehatu izanik, ezagutzen diagu gure buruen kontra tharritatu ukan augula. Eta orain ere badiakusagu hire eskua gure punitzera altxatua: eta eure mendekioaren eta punitionearen exekutatzeko usatzen ohi dituan harmak orain desplegatuak eta idokiak diaudek: eta bekatoren eta gaixtoen kontra egiten dituan mehatxuak prestatuak diaudek gure begien aitzinean.\nEta baldin ungiz oraino baino rigoroskiago eta gogorkiago punitu nahi bagintuk ere: eta plaga baten lekuan ehun rezebitzeko gintuen orduan ere: eta are berze orduz eure Israeleko populuaren falten korrejitzean usatu ukan duan malediktione guziak gure gainera eror balitez ere, konfesatzen eta kontradiktionerik batre gabe aithortzen diagu zuzen onez eta mereziz gintukeela.\nGuziagatik ere, Iauna, hi gure Aita aiz, eta gu lur eta lohi baizen ezgaituk: hi aiz gure Kreazalea, eta gu gaituk hire eskuen obrak: hi aiz gure Artzaina, eta gu hire arthaldea: hi aiz gure Redenptorea, eta gu hik redemitu duan populua: hi aiz gure Iainkoa, gu gaituk hire heretajea. Ezadila bada othoi aserre gure kontra, eure hiran gure korrejitzera. Ezaizela gure inikitateaz gehiagorik orhoit, hura puni dezanzat: baina eure emetasunaren araura emeki gaztiga gaitzak. Gure bekatuen kausaz hire hira iraxeki izan duk: baina aizen orhoit, ezen hire izena gure gainean inbokatzen dela, eta hire merka eta segnalea ekarten dugula. Aitzitik entreteni ezak eure gratiaz gutan hasi ukan duan obra, mundu guziak ezagut dezanzat ezen hi aizela gure Iainkoa eta Salbadorea. Hik badakik, Iauna, ezen ifernuetan daunzan hilek, eta hik desegin eta konfunditu ditukeanek ezautela laudaturen: baina arima tristek eta desolatuek, bihotz aurizkiek eta abatituek, bere hogenaren sendimenduz hersturatan diraden konszientiek, eta hire gratiaren gosea dutenek, ohore eta laudorio emanen draue. Eure Israeleko populuak anhitzetan bere inikitatez hiratara probokatu ukan au: eta hik hura iujemendu iustoz aflijitu ukan duk: eta zenbat ere handi baitziraden haren faltak, eure zerbitzari Abrahamekin, Isaak-ekin, eta Iakob-ekin egin ukan auen allianzaren amorez, eure zihor eta malediktione haien gainera prestaturik edutzanak, itzuli ukan dituk hetarik, hala non haien orationeak ezpaitirade egundano hizaz iraitzi ez arbuiatu izan. Guk badiagu, hire gratiaz, allianza bat ungiz hobeagorik, eta hire aitzinean allega ahal dezakegunik, zeinetan reposa ahal baikaitezke: zein baita, hik eurorrek Iesus Krist gure Salbadorearen eskuan egin eta ezarri draukuan allianza, zein nahi ukan baituk haren odolaz eskriba ledin, eta haren herioaz eta pasioneaz zigila eta konfirma ledin. Halakotz, Iauna, gure buruez eta esperanza humano guziaz renuntiatzen dugula, dohain onezko allianza hunetara gure bihotz eta afektione guziaz retiratzen gaituk, ezen allianza hunez Iesus Krist hire Seme gure Iaunak, hiri guregatik bere gorputza sakrifiziotan ofrendaturik rekonziliatu ukan garauzkik Behezak bada, Iauna, Krist eurearen begithartera, eta ez guregana: haren interzesioneaz hire hira apazega eta amatiga dadinzat eta hire begitharteak argi beza gure gainera gure bozkariotan eta salbamendutan: eta hemendik harat rezebi gaitzak, othoi, eure gobernamendu saindura, eta gida gaitzak eure Espirituaz, hark bizitze hobetara rejenera gaitzanzat: eta moien harzaz,\nSanktifika bedi hire izena. Ethor bedi hire resuma. Egin bedi hire borondatea zeruan bezala lurrean ere. Gure eguneko ogia iguk egun. Eta barka ietzaguk gure faltak guk ere falta egin draukutenei barkatzen drauegun bezala. Eta ezgaitzala sak erazi tentationetan: baina delibra gaitzak gaitzetik. Ezen hirea duk resuma, pusanza eta gloria sekula sekulakotz. Amen.\nEta gure ahoen irekiteko, eta hiri gure nezesitatean rekestarik egiteko digne ezgarela ezagutzen diagu, guziakgatik ere hire plazer ona izan denaz geroz, guri manatzera elkargatik othoitz dagigun, othoitzen eta suplikatzen augu gure anaie eta menbro gaixo, hik eure zihorrez eta gaztigamenduz bisitatzen dituan guziakgatik, othoi nahi duan eure hira hetarik harzaratu eta itzuli: eta orain bereziki N-aganik eta N-aganik. Aizen, othoi, orhoit Iauna, hek ere gu bezala hire haur diradela, eta baldin ofensatu bahaute, ez-tuan halakotz hetarik harzaratu nahi eure ontasuna eta miserikordia, zein hire fidelak baithara perpetual izanen dela prometatu ukan baituk. Beha-ezak bada othoi, eure klementiazko begiez eure Eliza guzietara, eta orain izurriz edo gerlaz edo zenbeit berze afliktione motaz bisitatzen dituan populu guzietara: eta hire gaztigamenduz edo eritasunez, presoindegiz edo paubreziaz gaztigatzen duan persona :rotara, guziak konsolatzen ditualarik, beharra dutela hik hobeki ezagutzen duanaren araura: eta gaztigamenduak probetxa eraziten drauztealarik bere korrektionetan eta emendamendutan, konfirmatzen ditualarik patientia onetan, moderatzen dualarik hetara eure rigora, eta finean, guziei gaitz orotarik delibraturik, hire ontasunean alegeratzeko eta hire izen sainduaren laudatzeko materia konplitua eman nahi drauean. Eta prinzipalki nahi duan, othoi, behatu eure miserikordiazko begiaz hire egiaren alde trabaillatzen diradenetara, hanbat jeneralki nola partikularki, konstantia fermu batez harma ditzanzat, eta defendatzen ditualarik bethiere asisti akienzat: haien eta eure etsaien arteak eta fineziak desegiten ditualarik, haien furia eta errabiatasuna bridatua dadukalarik, bethi konfunditzen ditualarik, hire kontra eta hire Semearen menbroen kontra iaukiten dituzten entrepresa guzietan eta eztezala othoi, permeti Kristinotasuna xoil desola dadin, ez hire izenaren memorioa lurretik ken eta gal dadin: eztezala permeti hek gal ditezen zeinen gainean nahi ukan baituk hire izen saindua inboka ledin, eta Turkak, Paganoak, Papistak, eta goitiko infidelak gloria ditezen, hi blasfematzen autela.\nHalaber othoitz egiten drauagu Aita zelestiala, hik eure iustitiaren kargua eman ukan drauean prinze eta iaun hire zerbitzari guziakgatik: eta espezialki leku hunetako Iaunakgatik, nahi drauean, othoi, komunikatu eta egunetik egunera augmentatu eure. Espiritu on bakoitza eta egiazki prinzipala: halako maneraz non egiazko fedez ezagutzen dutela ezen Iesus Krist hire Seme gure Iauna dela regen Regea eta iaun guzien gaineko Iauna: eta nola hik hari eman baitraukak bothere guzia bai zeruan bai lurrean, hala hek ere bere gehientasunean, haren zerbitzatzera eta haren resumaren abanzatzera eta exaltatzera prokura dezaten, hire borondatearen araura gobernatzen dituztela bere suietak, baitirade hire eskuez eginiko kreaturak, eta hire alhaguneko ardiak: bai hemen bai leku guzietan baketan eta amorio onetan, sanktitate eta puritate orotan zerbitza ahal ezagun: eta gure etsaien menetik eta beldurretik lekora gure bizi guzian lauda ahal ezagun.\nHalaber othoitz egiten drauagu Aita egiazkoa eta Salbadorea, hik eure fidelen artzain ordenatu dituan eta arimen kargua eta eure Ebanjelio sainduaren dispensationea eman drauean guziakgatik, nahi dituan, othoi, eure Espiritu sainduaz gidatu eta gobernatu, hire gloriaren ministre fidel eta leial eriden ditezenzat: bethiere bere ahal guziaz huni darreitzalarik, nondik ardi errebelatu eta banatu gaixo guziak elkargana daitezkeen eta Iesus Krist Iaunagana Pastor prinzipalagana eta Ipizpikuetako prinzeagana bil eta erekar ditezen, hartan gerotik gerora iustitia eta sanktitateguzitara aitzinaramendu har ahal dezaten. Eta berze alde nahi dituan, othoi, eure Eliza guziak delibratu eta begiratu otso harraparien eta merzenarioen ahotik, zein bere ohoren eta probetxuaren ondoan baitabiltza, eta ez hire izen sainduaren exaltationearen eta hire arthaldearen salbamenduaren ondoan.\nGehiago othoitz eta suplikamendu egiten drauagu, Iainko eta Aita miserikordiosoa, gizon guziakgatik, nola Iesus Kristez egin izan den redenptioneaz leinu humano guziaren Salbadore ezagutu nahi baitaiz, hala oraino haren ezagutzetik lekora ilhunbean eta errorezko eta ignorantiazko gathibutasunean eta subiektionean diradenak, eure Espiritu sainduaren illuminationez eta eure Ebanjelioaren predikationez, nahi dituan, othoi, erekarri salbamendutako bide egiazkora: zein baita hunetan, Hi euror ezagut ezagun Iainko egiazko eta Iesus Krist hik igorri duana: othoitz egiten drauagu halaber, hik ia eure gratiaz bisitatu eta eure hitz sainduaren ezagutzeaz illuminatu dituanak ere, bethi hire ezagutzean entreteni eta abanza ditezen hire benediktione espiritualez abrasturik, guziek elkarrekin hi gogo batez eta aho batez adora ezagunzat, eta hire Krist gure Iaun, Rege eta Lejisatora bethi ohora eta zerbitza dezagunzat. Amen.\nIakin behar da ezen haurrak batheiatzera ekarteko diradela, Igandean Katexismeko orduan, edo zenbeit berze egunez predikura: nola Baptismoa baita Elizara rezebitze solenel bat, hala kongregatione guziaren konpainian egin dadinzat.\nPredikua akabatu denean presentatzen da haurra. Eta orduan Ministreak hunela hatsen du.\nGURE aiuta dela zerna eta lurra egin dituen Iaunaren izenean. Amen.\nPresentatzen duzue haur hori batheia dadinzat?\nIesus Krist gure Iaunak irakasten drauku zein paubrezia eta miseria handian guziak sortzen garen, dioskunean ezen berriz sorthu behar garela. Ezen baldin gure naturak arranberritu behar badu Iainkoaren resumara sartzerik ukaitekotz, asko seignale da, ezen hura xoil korrunpitua eta maradikatua dela. Eta hunetan abisatzen eta irakasten gaitu, humilia gaitezen, eta geurok baithan desplazer dugun. Eta manera hunetan preparatzen gaitu bere gratiaren desiratzera eta rekeritzera, harzaz gure lehen naturaren korruptione eta malediktione guzia aboli eta edeki dadinzat. Ezen gratia hunek ezin duke gutan lekurik, non lehen gure berthute, zuhurtzia, eta iustitia guziaren konfidanza guziaz hustuak eta billuziak ezgaren: bai hanbatetarano non gutan den guzia kondemna baitezakegu.\nGero gure dohakabetasuna erakutsi draukun bezain sarri, konsolatzen ere bagaitu bere miserikordiaz, prometatzen draukunean ezen rejeneraturen gaituela bere Espiritu sainduaz, rejeneratione hura haren resumarako sartze bat bezala dugunzat. Eta rejeneratione hunek ditu bi parte: bata, gure buruez renuntia dezagun, eta ezgarreitzan gure razoin propriari, ez plazerari, ez borondateari: baina subiuga eta gathiba ditzagun gure adimenduak eta bihotzak Iainkoaren zuhurtziara eta iustitiara, eta mortifika dezagun gutarik eta gure haragitik den guzia. Berzea da, Iainkoaren argiari garreitzan haren borondate ona obedi dezagunzat, bere hitzaz irakasten eta bere Espiritu sainduaz gidatzen gaituen bezala. Bi punktu hautarik bataren eta berzearen konplimendua Iesus Krist gure Iaunean da: ezen haren herioak eta pasioneak du halako berthutea, non hartan partizipatzen dugularik herioari ohortze bezenbat baikaizkio, gure haragiaren guthiziak mortifika eta iraungi ditezenzat. Halaber, haren resurrektionearen berthutez resuszitatzen gara bizitze berri batetara, zein baita Iainkoaganik, haren Espirituak gobernatzen eta maneiatzen gaituen bezenbatean, gutan haren gogarako eta plazent diraten obrak egin ditzanzat. Guziagatik ere gure salbamenduko punkturik prinzipalena eta lehena da, Iainkoak bere miserikordiagatik gure falta guziak barka dietzagun, hek inputatzen ez kontatzen eztrauzkigularik, baina hezazko memorioa utziten eta iraungiten duelarik, hek haren iudizioan konta eztakizkunzat. Gratia hauk guziak egiten zaizkigu Baptismoaz bere Elizako menbro egiten gaituenean: ezen sakramendu hunetan gure bekatuen barkamendua testifikatzen drauku. Eta kausa hunegatik ordenatu ukan du urezko signoa, figura eta klaroki representa liezalgunzat, ezen nola element hunez gorputzeko satsutasunak eta makulak ikutzen eta garbitzen baitirade hala nahi dituela garbitu eta purifikatu gure arimak, gehiagorik hetan makularik ageri eztenzat. Gehiago, gure arranberritzea eta renobellamendua hartan presentatzen drauku, eta haur konsistitzen da, erran den bezala, gure haragiaren mortifikationean, eta gutan eragiten eta prokreatzen duen bizitze espiritualean.\nBada gratia doblea rezebitzen dugu gure Iainkoaganik Baptismoan, baldin geurok gure ingrat izanez sakramendu hunen indarra eta berthutea ezezta ezpadezagu. Ezen hartan dugu testimoniaje segura eta egiazkoa, nola Iainkoa, Aita egiazko eta faborable izan nahi zaikun, gure bekatuak eta faltak inputatzen ez kontatzen eztrauzkigularik. Berze alde testimoniaje dugu hartan ezen Iainkoak esku eduki nahi draukula, eta bere Espiritu sainduaz asistitu nahi zaikula, deabruaren, bekatuaren eta gure haragiaren guthizien kontra biktoria dukegun bezala batailla ahal gaitezenzat, haren Resumaren libertatean bizitzeko, zein baita iustitiazko eta eginbidezko Resuma.\nBada bi gauza hauk gutan Iesus Kristen gratiaz konplitzen diradenaz, geroz gauza klaroa da Baptismoaren berthutea eta substantia, hartan konprehenditzen dela ezen eztugu haren odola baizen berze ikuzgarririk, eta eztugu berze arranberritzerik haren herioan eta resurrektionean baizen. Baina nola bere abrastasunak eta benediktioneak bere hitz sainduaz komunikatzen baitrauzkigu, hala bere Sakramenduez partitzen eta emaiten drauzkigu hek.\nBada gure Iainko miserikordiosoak eta gratiazkoak, bere haurretan gure adoptatzea eta bere Elizako komunionera rezebitzea ez asko itzeukiz, largokiago eta frangokiago bere ontasuna gure gainera hedatu nahi ukan du: prometatzen draukunean ezen gure eta gure jenerationearen Iainko izanen dela, bai milla jenerationetarano. Halakotz fidelen haurrak Adamen leinu korrunpitutik izaganatik, haien aitekin egin zuen allianzaren berthutez bere haurren kontuan aboatzen eta rezebitzen ditu. Kausa hunegatik lehen hatsetik nahi ukan du Elizan haurrek rezebi lazaten Zirkonzisionea, zeinez orduan representatzen baitzuen, egun Baptismoan erakusten zaikun guzia. Eta nola hek zirkonzidi litezen manatzen baitzuen, hala bere haurretan ere rezebitzen zituen, eta halakotan zadutzan, eta haien Iainko deitzen zen, haien aiten ere bezala.\nOrain bada Iesus Iauna lurrera iautsi izan denaz geroz, ez Iainko bere Aitaren gratiaren hertzera ez gutitzera, baina salbamendutako allianzaren mundu orotara hedatzera, zein baitzen Iudeako populuan enserratua, ezta dudarik gure haurrak prometatu draukun bizitzeko eta salbamenduko heredero eztiraden, eta halakotz dio S. Paulek ezen Iainkoak sanktifikatzen dituela hek amen sabeleandanik, Paganoen eta infidelen haurretarik diszerni eta berez ditezenzat. Eta razoin hunegatik hari presentatzen zaizkion haurrak rezebitu ukan ditu Iesus Krist gure Iaunak, S. Mattheuen hemeretzigarren kapituluan eskribatua den bezala, non erraiten baita hunela, Orduan presentatu izen zaizkio haurrak haien gainean eskuak ezar litzan eta othoitz legianzat: eta diszipuluek reprotxatzen zituzten hek. Eta Iesusek dioste, Utzitzazue haurrak eta enegana ethortetik eztitzazuela enpatxa: ezen hunelakoen da zeruetako resuma.\nZeruetako Resuma haien dela seguratzen duenaz geroz, eta haien gainean eskuak ezarten, eta hek Iainko bere Aitari gomendatzen drautzanaz geroz, asko klaroki deklaratzen drauku, ezen hek eztitugula haren Elizatik iraizteko. Bada haren doktrina huni garreitzalarik, rezebituren dugu haur haur haren Elizara, Iainkoak bere fidelei prometatu drauzten onetan partizipant egin dadinzat. Eta lehenik gure orationeaz presentaturen draukagu, guziek bihotz humilez erraiten dugula.\nIainko Aita eternal eta bothere guzitakoa, eure miserikordia handiagatik prometatu nahi, ukan draukuanaz geroz, gure, eta gure haurren Iainko izanen aizela, othoitz egiten drauagu, nahi duan gratia haur konfirmatu, hik eure Elizara deithu dituan aita-ametarik enjendratu den haur hunen gainean. Eta nola hiri guzaz dedikatzen eta presentatzen baitzaik, hala nahi duan eure protektione sainduan rezebitu, hunen Iainko eta Salbadore erakusten eta deklaratzen aizela, barkatzen draukoala bekatu orijinala, zeinetan hogendun baita Adamen arraza guzia: eta berze alde eure Espirituaz sanktifikatzen duala, ezagutzetako adinera dathorrenean, hi euror bere Iainko eta Salbadore bakoitz ezagut eta adora ezanzat, bere bizi guzian glorifikatzen auelarik, bethi hireganik bere bekatuez barkamendu inpetra dezanzat. Eta gratia hauk obteni eta rezebi ahal ditzanzat, nahi duan, othoi, Iesus Iaunaren komunionera inkorporatu, haren gorputzeko menbroetarik bat bezala, haren on guzietan partizipant egin dadinzat. Enzun gaitzak Aita miserikordiosoa, guk huni hire ordenanzaren araura komunikatzen draukagun Baptismoak, hire Ebanjelioan deklaratzen zaikun bezalako fruktua eta berthutea erakuts dezanzat.\nGure Aita zeruetan aizena, Sanktifika bedi hire izena. Ethor bedi hire resuma. Egin bedi hire borondatea zeruan bezala lurrean ere. Gure eguneko ogia iguk egun. Eta barka ietzaguk gure bekatuak, nola guk ere ofensatu gaituztenei barkatzen baitrauegu. Eta ezgaitzala sar erazi tentationetan, baina delibra gaitzak gaixtotik. Ezen hirea duk resuma, puisanza eta gloria sekula sekulakotz, Amen.\nHaur hori Kristinoen Elizako konpainiara rezebitu behar denaz geroz, zuek duzue prometatzen, ezen ezagutzetako adinetara dathorrenean, irakatsiren eta instruituren duzuela, Iainkoaren populuak ezagutzen eta rezebitzen duen doktrinan, guziek dadukagun fedeko konfesionean laburski eta sumarioki konprehenditzen den bezala: zein baita hunela.\nSinhesten dut Iainko Aita bothere-guzitako zeruaren eta lurraren Kreazalea baithan. Eta Iesus Krist haren Seme bakoitz gure Iauna baithan: Zein konzebitu izan baita Espiritu sainduaganik: Sorthu Maria birjinaganik: Pontio Pilatoren azpian pasionatu, kruzifikatu hil eta ohortze: Iautsi izan da ifernuetara: Hereneko egunean resuszitatu izan da hiletarik: Igan izan da zeruetara: Iarria da Iainko Aita bothere-guzitakoaren eskuinean: Handik ethorteko da bizien eta hilen iudikatzera. Sinhesten dut Espiritu saindua baithan: Sinhesten dut Eliza saindu katholikoa: Sainduen komunionea: Bekatuen barkamendua: Haragiaren resurrektionea: Bizitze eternala. Amen.\nPrometatzen duzue bada pena eta dilijentia ezarriren duzuela haur horren irakasten, erran den doktrina hunetan guzian: eta jeneralki Testamentu zaharreko eta berriko Eskriptura sainduan den doktrina guzian, hura enzun eta rezebi dezanzat Iainkoaren egiazko hitz zerutik igorri anzo. Gehiago, exhortaturen ere baduzue eta abisaturen, Iainkoak bere Legean eman draukun reglaren araura bizitzera: zein baita bi punktu hautan: Onhets dezagun Iainkoa gure adimendu, gure bihotz eta ahal guziaz, eta gure hurkoa, gure buruak bezala. Halaber, Iainkoak bere Profetez eta Apostoluez egin drauzkigun admonitionen eta abisuen araura, bere guthiziei gibela emaiten drauelarik, eta hezaz renuntiatzen duelarik, dedika eta aplika dezan bere burua, Iesus Krist Iaunaren izenaren glorifikatzera, eta bere hurkoaren edifikatzera.\nPromesa egin ondoan, izena haurrari emaiten zaio: eta gero Ministreak batheiatzen du dioela.\nN. Nik aut batheiatzen Aitaren, eta Semearen, eta Espiritu sainduaren izenean.\nGuzia erraiten da goraki guziek aditzen duten lengoajez, zeren han den populu guziak, behar baitu izan testimonio, han egiten diraden gauzez: hunetakotzat da nezesario aditzea, eta guziak gerotik gerora konfirmago eta edifikago ditezenzat, ezagutuz eta orhoituz, zerik den batbederak bere Baptismotik duen fruktua eta probetxua.\nBadakigu nola anhitz berze zeremoniarik ere egiten ohi zen iragan denboretan, eta eztugu ukatzen hek haraitzinadaniko diradela. Baina zeren gizonen plazerera, edo zerbait konsideratione arinagatik eridenak baitirade: nolazbaita ere .zeren Iainkoaren hitza gabe ordenatuak eta ezarriak baitirade eta ikusirik ezen superstitione anhitz hetarik ilki izan dela, eztugu dudarik ez difikultaterik egin haien kenzera, populua Iesus Kristgana xuxengi ioaitetik harzara ahal lezakeen inpedimendurik ezlizenzat Eta lehenik, gauza klaroa da, ezen Iainkoaz ordenatu ezpa manatu etzaikun guzia, gure libertatean dela. Gehiago, gure edifikationetan edo konfirmationetan ezten gauzarik Elizan eztela rezebitzeko, eta halakorik rezebitu izan den guzia utziteko eta kenzeko dela dadukagu. Eta ezeinere konparatione gabe utzitekoago eta kenzekoago dirade idolatriatako eta opinione falsutako .instrument bezala diraden gauza guziak: eta halakorik batre sufritzeko ere ezta. Gauza segura da ezen kresma, tortxo, kapa eta berze halako ponpa eta maneretarik batre, eztela Iainkoaz ordenaturik izan, baina guziak gizonez emendatu eta eratxeki izan diradela. Eta, dakusagun bezala, azkenekotz hartara ethorri izan da gauza, non gehiago nehor hetan arrastatu izan baita, eta estima handitanago munduak eduki ukan baititu hek, ezen ez Iesus Kristen ordenanza bera. Eta haur uka ere ezin daitena da nola guk, Iesus Kristek ordenatu, haren Apostoluek irakatsi eta Eliza primitiboan usatu ukan duten batheiatzeko forma bera dadukagun: eta hunen gainean, berzez nehork ezin reprotxa ez akusa ahal gaitzake, Iainkoa bera baino zuhurrago izan nahi ezgarenaz baizen, ezen hark bazakian zer behar zen eta zenbatez asko zen.\nZENAREN ZELEBRATZEKO FORMA\nLehenik iakiteko da ezen Zena zelebraturen den aitzineko igandean populuari haur denuntiatzen eta deklaratzen zaiola: lehenik batbedera prepara dadin dignezki eta bide den reberentiarekin haren rezebitzera: gehiago, nehork eztitzan haurrak presenta, baldin ungi instruituak eta irakatsiak eta Elizan bere fedeaz profesione eginak ezpadirade: finean, baldin zenbeit estranjer oraino ruderik edo ungi instruitu gaberik han baliz, halakoak presenta ditezen aitzinetik partikularki instrui ditezenzat. Zena egiten den egunean Ministreak predikuaren finean harzaz mentione egiten du, edo hala behar dela badakusa, prediku guzia ere harzaz egiten du, populua irakats dezanzat, zer Iaunak misterio hunez signifikatzen eta aditzera emaiten draukun, eta zer moldez batbederak hura rezebitu behar duen.\nGero othoitzak eta fedearen konfesionea egin diradenean, Ministreak populu guziaren izenean testifika dekanzat, ezen guziak Kristen doktrinan eta relijionean bizi eta hil nahi diradela, hunela erraiten du guziek danzutela, goraki.\nDanzugun nola Iesus Kristek ordenatu ukan draukun bere Zena saindua, Korinthianoetaratko lehen Epistolaren hamekagarren kapituluan S. Paulek erraiten duen bezala.\nRezebitu ukan dut, dio, Iaunaganik, eman ere drauzuedana, nola Iesus Iaunak, traditu izan zen gauean, hartu zuen ogia: eta gratiak rendaturik hautsi ukan zuen eta erran zezan, Har ezazue, ian ezazue: haur da ene gorputza, zein zuengatik hausten baita: haur egizue ene memoriotan. Halaber kopa ere har zezan, afaldu zenean, zioela, Kopa haur da Testamentu berria ene odolean, haur egizue noiz ere eginen baituzue ene memoriotan. Ezen noiz ere ianen baituzue ogi haur, eta kopa haur edanen, Iaunaren herioa denuntiaturen duzue. Halakotz, nork ere ianen baitu ogi haur, edo edanen Iaunaren kopa haur indignoki, hogendun date Iaunaren gorputzaren eta odolaren. Foroga beza bada batbederak bere burua, eta hunela ogi hartarik ian beza, eta kopa hartarik edan, ezen iaten eta edaten duenak indignoki, bere kondemnationea iaten eta edaten du diszernitzen eztuelarik Iaunaren gorputza.\nEnzun dugu, haurrideak, nola gure Iaunak Zena bere diszipuluekin egin ukan duen: eta harzaz erakusten drauku, ezen estranjerak, erran nahi da, haren fidelen konpainiako eztiradenak, eztiradela hartara rezebitzeko. Halakotz regla hunen araura, Iesus Krist gure Iaunaren izenean eta authoritatez, exkomikatzen ditut Idolatre, blasfemari, Iainkoaren menospreziazale, heretiko, eta Elizako unitatea hautsi nahiz, sektak apart egiten dituzten jende guziak, desperiuruak, aita-amen eta bere aitzinekoen eta gehienen desobedient diradenak, seditiosoak, mutinak, ukalkariak, gizerhaileak, reboltariak, adulteroak, paillartak, ohoinak, abaritiosoak, harrapariak, hordiak, gormantak, bizitze eskandalosoa daramaten guziak: eta halakoei publikoki deklaratzen kaie, mahain saindu hunetara eztatozen, Iesus Krist gure Iaunak bere domestikoei eta fidelei baizen emaiten eztrauzten bianda saindu hauk pollui eta satsu eztitzatenzat.\nBada S. Paulen konseilluaren eta exhortationearen araura, batberak foroga eta examina beza bere konszientia, eta zorrotzki gogoa beza eia egiazko dolu bat duenez bere bekatuez, eta hezaz desplazer duenez, hemendik harat sainduki eta fidelki Iainkoak manu bezala bizitzeko desirekin eta borondaterekin. Eta gauza guziaren gainetik gogoa beza batbederak, eia bere konfidanza guzia Iainkoaren miserikordian arrastatua eta ezarria duenez, eta bere salbamendu guzia Iesus Krist baithan osoki bilhatzen duenez, eta eia etsaigoa eta gaitzerizte guziak utzirik, anaietasunezko amorioan eta karitatean bere hurkoekin bizitzeko gogo eta borondate ona duenez.\nBaldin testimoniaje haur Iainkoaren aitzinean gure bihotzetan badugu eztagigula dudarik batre, baina segura gaitezen, ezen Iainkoak bere haurretan aboatzen eta rezebitzen gaituela, eta Iesus Krist Iaunak bere mahain saindura deitzen eta gomitatzen gaituela, eta bere diszipuluekin komunikatu ukan duen Sakramendu saindu hura bera presentatzen draukula.\nEta anhitz bariabletasun, frajilitate eta miseria gure buruetan senditzen eta ezagutzen badugu ere, hala nola, fedea perfekt ukan gabez, eta inkredulitatera eta difidentiatara suiet eta inklinatu izanez: edo, Iainkoaren zerbitzura behar bezala afektionatu izan gabez, eta gure haragiaren guthiziekin bethi iharduki eta bataillatu beharrez: guziagatik ere Iaunak bere Ebanjelioaren gure bihotzetan inprimitzeko eta engrabatzeko gratia egin ukan draukunaz geroz, inkredulitate eta difidentia guziari resistitzeko, eta gure haragiaren guthizien renuntiatzeko enseiu bat eta desir bat eman draukunaz geroz, Iainkoaganako eginbideari eta haren manamenduei garreiztenzat: segura gaitezen frangoki, ezen gutan diraden bitio eta inperfektione guziek, eztutela enpatxaturen, rezebi ezgaitzan eta mahain espiritual hunetan parte ukaiteko digne egin ezgaitzan. Ezen ezgara huna ethorten geurok baithan perfekt eta iusto garela protestatzera eta deklaratzera: baina-aitzitik gure bizitzea eta izatea Iesus Krist baithan bilhatzen dugunean, gure ethorte berez herioan, eta damnationean garela konfesatzen eta erakusten dugu. Dakigun bada ezen Sakramendu saindu haur barnez eta espirituz eri diradenen medizina bat eta remedio bat dela: eta gutarik Iaunak galdegiten duen dignitate guzia dela, gure buruak egiazki ezagut ditzagun, eta zinez eta mingi gure bekatuez dolu eta urriki dugun, eta gure atsegin, bozkario eta kontentamendu guzia hura bera baithan dugun.\nLehenik bada sinhets ditzagun, Iesus Kristek berak Egia bakoitz, falta ezin daitenak, bere ahotik egin drauzkigun promesak, baitirade ezen bere gorputzean eta odolean egiazki partizipant egin nahi gaituela konplituki hura posedi dezagunzat, hala non hura gutan bizi den eta gu hartan. Eta guk ogia eta mahatsarnoa baizen ez ikustenagatik, eztezagula duda, eztuela espiritualki gure arimetan konplitzen exteriorki eta kanpotik signo bisible hauzaz erakusten draukun guzia, baita, ezen hura dela ogi zelestiala bizitze eternalekotzat, gure arimen hatzeko eta bazkatzeko. Ezgarela bada ingrat eta ezagutze gabetako Iaunaren ontasun handia baithara, zeinek mahain saindu hunetan bere abrastasun eta thesaur guziak desplegatzen baititu, hek guri komunika eta distribui dietzagunzat. Ezen berak bere buruaren guri emaiteaz, testifikatzen drauku, ezen hark duen guzia gure dela. Rezebi dezagun bada Sakramendu saindu haur bahi egiazko bat bezala, seguranzatan nola haren herio pasionezkoaren indarra eta berthutea iustitiatakotz inputatzen eta kontatzen zaikun, hark iragan duen guzia geurok gure persona proprietan sufritu eta iragan bagendu bezala. Ezgarela bada hain konditione eta sorte gaitzetako, non harzara gaitezen eta ihes dagigun, Iesus Kristek bere hitzaz hain emeki eta dulzeki gomitatzen gaituenaz geroz. Baina egiten draukun dohain prezioso hunen dignitatea eta balioa konsideratzen eta pizatzen dugula, presenta gakitzan afektione bero batekin, hunen rezebitzeko digne egin gaitzanzat.\nHunetarakotz altxa ditzagun goiti gure espirituak eta bihotzak, Iesus Krist bere Aitaren glorian den lekura, nondik ethorteko ere baita gure arimen redenptionetan. Ezgaiztezela bada, begiz ikusten eta eskuz hunkitzen ditugun lurreko element korruptible hautan arrasta, Iesus Krist ogian edo mahatsarnoan barna baliz bezala. Ezen halatan izanen dirade gure arimak haren substantia beraz haziak eta bibifikatuak, gauza terrestre hauzaz gorago, zerurano altxatuak diraten orduan, Iainkoa habitatzen den resumara hel eta sar ditezenzat. Kontenta gaitezen bada ogia eta mahatsarnoa signotan eta testimoniajetan emaiten zaizkigunean, han egia espiritualki bilhatzen dugularik, non eridenen dugula Iainkoaren hitzak prometatzen baitrauku. Iainkoak gratia dagigula. Amen.\nHaur egin eta, Ministrek distribuitzen drautzate populuari ogia eta kopa, aitzinetik adbertiturik honestoki, reberentiarekin eta ordenanza onean bide bezala datozen. Bizkitartean zenbeit psalmu kantatzen da, edo Sakramenduari dogokan gauzarik zerbait Eskripturatik irakurtzen.\nFinean gratiak eta eskerrak redatzen dirade lehen erran den bezala.\nBadakigu zer eskandalizatu izateko okasionea, guk egin dugun kanbio hunetarik, anhitzek hartu ukan duten. Ezen, zeren Meza haraitzinadanik halako estimatan izan baita non mundu gaizoak baitzadukan ezen Kristinotasuneko punkturik prinzipalena hura zela anhitzek estranio eriden du, nola hura xoil dena den bezala utzi eta kendu ukan dugun.\nEta halakotz gure razoinak eztakizkitenek, eta behar bezala irakatsiak eztiradenek, uste dute ezen Sakramendua desegin ukan dugula. Baina baldin nehork konsidera badeza guk dadukaguna, hark du eridenen eta ezaguturen ezen Zena saindua bere egiazko eta ordenatu zeneko tenorera eta moldera itzuli ukan dugula. Eta haur hala dela iakin nahi duenak konsidera beza, zer konformitate den Mezaren, eta Iesus Kristek ordenatu ukan duen Zenako formaren artean. Gauza klaroa da ezen hanbat diferentia dela nola egunaren eta gauaren artean. Eta oraingo hunetan materia hunen luzaki traktatzeko intentionerik ezpadugu ere, ignorantiaz eskandaliza ahal litezkenakgatik iragaitez bezala mentione egin nahi ukan dugu. Ezen ikusi ukan dugunean Iaunaren Sakramendua hanbat abusionez eta korruptionez ezeztaturik eta korrunpiturik, gaitz haur remedia ledinzat, bortxa izan zaiku anhitz gauza gaizki iarriren ezpa, usaje gaixtotara itzuliren kanbiatzera eta muthatzera. Eta hunetakotzat eztugu moien hoberik ez moldezkoagorik eriden, Iesus Kristek berak ordenatu zuen moldera itzultzea baino, zeini fidelki eta leialki, ageri den bezala iarreikiten baikaizkio. Eta haur da S. Paulek erakusten draukun reformationea.\nEZKONKAREN ZELEBRATZEKO FORMA\nIakin behar da ezen ezkonza bat zelebra daiten baino lehen, elkarren ondoan hirur igandez aitzinetik publikatzen dela Elizan, baldin zenbeit inpedimendu nehork balaki gauza aitzinaratuago gabe, erraitera ethor dadinzat: edo nehork interesik balu oposa dadinzat.\nGero espos biak prediku hatsean presentatzen dirade: eta Ministrea hatsen da forma hunetan.\nGure aiuta dela zerua eta lurra egin dituen Iaunaren izenean. Amen.\nIainko gure Aitak, zerua eta lurra eta hetan diraden gauza guziak kreatu zituenean, krea eta forma zezan gizona bere imajinara eta irudira, lurreko bestien, itsasoko arrainen eta aireko xorien gainean dominatione eta iaurgoa luenzat: eta gizona kreatu ukan zuen ondoan erran zezan, Ezta on gizona bera den, dagiogun aiuta bat bera irudirik. Eta ezar zezan Iaunak lo egiteko guthizia handi bat Adamen gainera, gero hura lo zetzala har zezan haren seihets hezurretarik bat eta krea zezan Eba: harzaz aditzera emaiten zuela ezen senharra eta emaztea eztiradela gorputz bat, haragi bat, eta odol bat baizen. Halakotz, gizonak ditu utziten aita eta ama, eta bere emazteari iunktatzen zaio, eta hari on eritzi behar drauka, Iesus Kristek bere Elizari on eritzi draukan bezala: erran nahi da, egiazko fidelei eta Kristinoei, zeinakgatik hil izan baita. Emazteak ere zerbitzatu eta obeditu behar du bere senharra saindutasun eta honestate orotan: ezen senharraren suiektioneko eta manuko da, harekin bizi deno. Eta ezkonza saindu Iainkoaz ordenatu haur da halako berthutetako, non haren kausaz senharrak ezpaitu bere gorputzaren botherea, baina emazteak: emazteak ere halaber eztu bere gorputzaren botherea, baina senharrak\nBada Iainkoaz iunktatuak ezin separa daitezke, denboratakotz ezpada bataren eta berzearen konsentimenduz, baruretan eta orationetan enplega ditezenzat, begiratzen diradelarik Satanez tentatu izatetik inkontinentiaz. Eta halakotz behar dirate elkargana itzuli. Ezen painardizari ihes egiteagatik, batbederak behar du bere emaztea, eta emaztetarik batbederak bere senharra: halako maneraz non kontinent izateko dohaina eztuten guziak, Iainkoaren manamenduz ezkonzera obligatuak baitirade, Iainkoaren tenple saindua, erran nahi baita, gure batbederaren gorputzak, biola eta korrunpi eztitezenzat. Ezen gure gorputzak Iesus Kristen menbro diradenaz geroz, zein gauza indignea eta bidebagezkoa lizate, baldin paillarda baten menbro egin balitez? Halakotz, saindutasun guzitan nehork begiratzeko ditu hek. Ezen baldin nehork Iainkoaren tenplea biola badeza, Iainkoak deseginen du haina.\nKuek bada (spos bata eta berzea zein bere izenez deithurik) N. N. ezagutzen duzuelarik ezen Iainkoak ezkonzaren gainean hala ordenatu ukan duela, nahi zarete bizi Iaunak hanbat ohoratu ukan duen ezkonzazko estatu saindu hunetan? baduzue zuek hemen Iainkoaren kongregatione sainduaren aitzinean zuen presentiaz erakusten duzuen bezalako propos bat, eta nahi duzue hala aproba eta lauda dadin?\nIhardesten dute, Bai.\nHemen present zareten guziok testimonio hartzen zaituztet: eta othoitz egiten drauzuet orhoit zareten. Guziagatik ere baldin nehor bada hauen artean inpedimendurik batre dakianik, edo hautarik batre berzerekin ezkondua denez, erran dezan.\nNehor oposatzen ezpada Ministreak erraiten du hunela.\nNehor oposatzen denik, ez inpedimendurik batre eztenaz geroz, Iainko Iaunak berak eman drauzuen propos saindua konfirma dezala, eta zuen hatsea dela zerua eta lurra egin dituen Iaunaren izenean. Amen.\nMinistreak gizonari minzo zaiola, erraiten du hunela.\nKuk N. hemen Iainkoaren eta haren kongregatione saindu hunen aitzinean konfesatzen duzu eta aithortzen, ezen zuk hartu duzula eta hartzen zure emaztetan eta esposetan N. hemen presentean dena, eta duzu prometatzen hala edukiren, onhetsiren, eta entretenituren duzula fidelki eta leialki, senhar egiazko eta fidel baten emazteaganatko eginbidea den bezala, sainduki horrekin bizi zarelarik, fede eta leialtate gauza guzietan begiratzen draukazularik, Iainkoaren hitzaren eta Ebanjelio sainduaren araura.\nIhardesten du, Bai.\nGero emazteari minzo zaiola, erraiten du. Ministreak.\nKuk N. hemen Iainkoaren eta haren kongregatione saindu hunen aitzinean konfesatzen duzu eta aithortzen, ezen zuk hartu duzula eta hartzen zure senhar lejitimotan N. presentean dena, eta prometatzen draukazu horren suiektionean zarelarik hori onhetsiren, obedituren eta zerbitzaturen duzula, sainduki horrekin bizi zarelarik, fede eta leialtate gauza guzietan begiratzen draukazularik, emazte fidel eta leial batek bere senharrari, Iainkoaren hitzaren eta Ebanjelio sainduaren araura egiteko draukan bezala.\nEstatu saindu horretara deithu zaituzten Iainko Aita miserikordiosoak, Iesus Krist bere Seme Iaun bere presentiaz ezkonza sanktifikatu zuenaren, eta han bere Apostoluen aitzinean bere lehen mirakulua egin zuenaren amorekatik, dizuela bere Espriritu saindua, gogo eta konsentimendu batez hura zuen mende guzian zerbitza eta ohora ahal dezazuenzat. Amen.\nEnzuzue Ebanjelioa, dakikuenzat eia nola nahi duen Iaunak ezkonza begira dadin, eta nola fermu eta parti ezin daiten bezalako den S. Mattheuen hemeretzigarren kapituluan eskribatua dagoen bezala.\nEta Fariseuak hurbil zekizkion hari, tentatzen zutela, eta ziotsatela, Gizonari permetitzen zaio zeinere den gauzagatik bere emaztearen utzitera? Hark ihardesten duela, dioste, Ala eztuzue irakurri ezen gizona egin zuenak hatsetik, arra eta emea egin zituela? Eta erran zuela, Halakotz utziren ditu gizonak aita eta ama, eta iunktaturen zaio bere emazteari, eta biak haragi bat izanen dirade. Bada Iainkoak iunktatu duena, gizonak eztezala separa.\nSinhets itzazue Iesus Iaunak berak erran dituen hitz saindu hauk, Ebanjelistak testifikatzen duen bezala: eta segur edukazue ezen Iainko Iaunak bere ordenanzazko ezkonza sainduaz bat egin zaituztela. Bada, zareten bizi elkarrekin sainduki, Iainkoak manu bezala batak berzeari karitate, fede eta leialtate begiratzen draukazuela.\nEta hunetakotzat othoitz eginen draukagu guziek gogo batez gure Iainko Aita Iaunari.\nIainko Iaun bothere, ontasun, eta zuhurtzia guzitakoa, lehen hatsetik ikusirik ezen etzela on gizona bera lizen, kreatu ukan draukak bera bai irudi aiuta bat, bai eta ordenatu biak bat liraden, afektionatuki othoitz eta suplikatione egiten drauagu, ezkonzazko estatu saindura hauk deithu nahi ukan dituanaz geroz, eure gratiatik eta ontasunetik nahi drauean partitu, eta eure Espiritu saindua igorri, fede egiazkotan eta fermutan sainduki hire borondatearen araura bizi diradenzat, afektione gaixto guziari garaitzen zaitzala, eta honestatez eta kastetatez berzen edifikationetan exenplu on erakusten dutela, eure benediktionea emaiten drauealarik, eure zerbitzari fidel Abrahami, Isaak-i, eta Iakob-i bezala: hire gogarako eta ohoretako leinurik prokrea dezaten, hi zerbitzatzen eta laudatzen autela, eta hartara hel ditezenean, bere haurrak irakasten eta hatzen dituztela hire laudoriotan eta ohoretan, hurkoaren probetxutan eta hire Ebanjelioaren abanzamendutan eta exaltationetan. Enzun gaitzak, othoi, hautan guziotan, Aita miserikordiaz bethea, Iesus Krist eure Seme maite gure Iaunaren izenean. Amen.\nIainko Iaunak gratia oroz konpli zaitzatela, eta ontasun eta eginbide orotan elkarrekin luzaki eta sainduki bizitzeko gratia dizuela. eta gero bere sekulako glorian Iesus Krist bere Seme gure Iaunaren izenean rezebi zaitzatela. Amen.\nMinistre fidel eta egiazko baten ofizioa da, ez solament pastor ordenatu izan deneko populuaren publikoki irakastea: baina bai eta egin ahal dezan lekurano partikularki ere batbederaren admonestatzea, exhortatzea, reprehenditzea eta konsolatzea. Eta baldin sekulan Kristinoak gure Iaunaren konsolatione espiritualen mengoarik badu, haren eskuaz afliktionez bisitatzen eta kosiratzen denean du, edo dela eritasunez edo berze gaitzez, eta prinzipalki hil behar denean: ezen orduan egundano baino bere konszientiak hertsenago duke, hanbat Iainkoaren iujemenduaz, zeinetan baitakusa bertan konparitu behar duela, nola deabruaren iaukimenduez, zein orduan behinzat bere ahal guziaz enseiatzen baita nehoren konfusionetara egoizten. Halakotz, Ministre baten eginbidea da erien bisitatzea, eta Iaunaren hitz sainduaz konsolatzea, aditzera emaiten drauelarik ezen hek iragaiten eta sufritzen duten guzia Iainkoaren eskutik eta probidentia onetik heldu dela, eta nola hark eztrauen bere fidelei deus igorten haien hobeagoagatik eta probetxuagatik baizen. Eta hunetakotzat harturen duke Eskripturako pasajetarik, okasioneak eta materiak emaiten dukeen bezala. Eta baldin badakusa ezen eria guziz gaizki dela eta periletan, orduan konsolatione handiagorik eta frangoagorik emaiteko draukeo: eta haur, halakoa baithan ikusiren dukeen afektionearen araura: hala nola, baldin herioak izitzen dukeela eta haren beldur datela badakusa: biziki erakuts diezon, nola herioan ezten deus, Iesus Krist Iauna gida eta begirale duten fidelenzat izigarririk, nola hark herioaz bera sarthu den bizitzera gidaturen eta eramanen dituen: eta berze hunelako remonstranzaz edekiteko draukeo Iainkoaren iujemenduaz patientak ahal lukeen beldur guzia. Eta baldin badakusa ezen eriak eztuela asko sendi bere bekatuen handitasuna, orduan zorrozki erakusteko draukeo zerik den Iainkoaren iustitia handia, nola nehork haren aitzinean ezin iguriki dezakeen, haren miserikordiaz baizen, eta Iesus Krist bere salbamendutan eta remedio bakoitzetan besarkatuz eta enplegatuz baizen. Eta baldin berze aldera bere konszientian herstua badakusa, eta bere bekatuen kausaz izitua eta trublatua Bada: behar da Iesus Krist erakuts diekon, eta demon klaroki aditzera, nola bere buruetan ez bere obretan fida eztiradenek, baina harengana fedez retiratzen diraden guziek hura baithan remedio guzia erideiten duten. Bada, Ministre on eta fidel batek konsideratzeko eta bilhatzeko du zein den eri baten, ezpa aflijitu baten konsolatzeko moienik hobena, eta bethiere guzia Iainko Iaunaren hitzetik. Eta are baldin Ministreak algoarik badu, on behar gaizo aflijitu diradenen konsolatzeko edo aiutatzeko, eztu deus gupida ukaiteko, berzei karitatezko eta eginbidezko exenplu erakusten drauelarik.


Basilio Sierra: “Ikasketa Automatikoak minbizia diagnostikatzeko eta tratatzeko ereduak sor ditzake” #Zientzialari (152) - Zientzia Kaiera\nAdimen artifizialak estatistikak ematen dituen datuak aztertuz, zientziaren hainbat arlotan aplika daitezkeen paradigmak eskaintzen ditu. Robotikaren arloan, robot sozialen ikerketak aipatzekoak dira, izan ere, haien prosodia, autonomia, harremanetarako gaitasunak eta naturaltasunaren azterketak, Ikasketa Automatikoaren barnean kokatzen dira.\nIkasketa Automatikoak arlo jakin bateko datuak ikertu eta portaera eredu bat eratzeko aukera ematen du, hau da, sailkatzaile bat sortzen du hurrengo urratsetarako oinarritzat hartuko dena. Automobil autogidatuek eta minbizia diagnostikatzeko probek, besteak beste, Ikasketa Automatikoen teknikak erabiltzen dituzte. Bestalde, ingurumenari dagokionez, eraginkortasun energetikoa bultzatzeko ahaleginak egiten dituzte industrietan eta hirietan kontsumo maila hoberena lortzeko.\nBasilio Sierra, UPV/EHUko Informatika Fakultateko Katedraduna eta RSAIT taldeko buruarekin elkartu gara, Ikasketa Automatikoak eta adimen artifizialak eskaintzen dituen aukerei buruzko xehetasunak ezagutzeko.\nArgitalpen-data: 2021/04/30 · Atala: Dibulgazioa, Zientzialari\nRobot lagunak edo robot sozialak gure egunerokotasunean gurekin bizitzen izango ditugun horiek dira. Beste robot motekin gertatzen ez den bezala […]\nJuanma Gallego Teknologia honen garapenak dituen abantailez eta arriskuez ohartuta, adimen artifizialaren inguruan aritzen diren agente guztiek partekatutako erantzukizuna izan […]


Hungariaren banaketa administratiboa - Wikipedia, entziklopedia askea.\nHungariaren banaketa administratiboa\nHungariaren banaketa administratiboa 19 konderrietan egiten da. Gainera Budapest főváros (hiriburua) izeneko unitate administratibo berezi batean dago. NUTSeko 3. mailako unitate administratiboak dira.\nKonderri hauek 173 azpieskualdetan banatzen dira, (kistérségek) eta Budapest ere azpieskualde bat da. 1996tik konderri eta hiriburua 7 eskualdetan banatu dituzte arrazoi estatistikoak direla eta. Hauek Hungariako 2. mailako NUTSak dira.\nGainera 23 hirik konderri eskumenak dituzte (megyei jogú város). Hiri hauetako alkateek botere bereziak dituzte baina euren konderriaren barnekoak dira (ez dira independenteak)\nMultimedia: Subdivisions of Hungary\nOrriaren azken aldaketa: 1 abendua 2020, 13:55.


Irekia Eusko Jaurlaritza - Gobierno Vasco :: Osasun Sailak, aurten, 300.000 euro bideratu ditu, GIB/hiesaren, C Hepatitisaren eta sexu transmisioaren bidezko infekzioen prebentzioan eta kontrolean lan egiten duten irabazi asmorik gabeko erakundeetara (Gobernu Bilera 2019-05-28)\nOsasun Sailak, aurten, 300.000 euro bideratu…\nGobernu Kontseiluak, gaur, Nekane Murga Osasun sailburuaren agindua onetsi du; horren bidez, 2019an, GIB/hiesa, C hepatitisa eta sexu-transmisioaren bidezko infekzioa prebenitzeko eta kontrolatzeko jarduerak garatzen dituzten gizarte-ekimeneko eta irabazi-asmorik gabeko erakundeentzako laguntzen deialdia egin da. Laguntzak, guztira, 300.000 eurokoak izango dira.\nOsasun Sailak, horrela ere, Euskadin erakunde horiek GIB/hiesaren, C hepatitisaren eta sexu-transmisioaren bidezko infekzioaren eremuan egiten duten lana sustatzen du, kontuan izanik ezinbestekoa dela administrazio publikoek infekzio horien transmisioa prebenitzeko eta dagoeneko birusaren eramaileak diren pertsonen egoera hobetzeko kausa komunean betetzen duten ekintzarekin batera.\nEskabideak aurkezteko epea hilabetekoa izango da, Euskal Herriko Agintaritzaren Aldizkarian agindua argitaratu eta biharamunetik aurrera.


Ortzadar140614 by Deia.com - Issuu\nortzadar larunbata, 2014ko ekainaren 14a. 360 zenbakia\nKALIFORNIAN, NOKAZ KANTUAN Mikel Markezek bat egin du bira batean emakumezko hirukotearekin -- 4-5. orrialdeak --\nBERTSOEZ GAINDIKO GIZAKI XUMEAZ Xalbadorren alderik ezezagun eta pertsonalena agertu du Mixel Itzainak liburu batean -- 7. orrialdea --\nLarunbata, 2014ko ekainaren 14a\nLITERATURA · ANTZERKIA · ARTEA · ZINEMA · MUSIKA · DISEINUA · PUBLIZITATEA · ARKITEKTURA · INTERNET · KOMIKIA · BIDAIAK · ZIENTZIA · DANTZA · IRITZIA · KRITIKA · LITERATURA · ANTZERKIA · ARTEA · ZINEMA · MUSIKA · DISEINUA · PUBLIZITATEA · ARKITEKTURA · INTERNET · KOMIKIA · BIDAIAK · ZIENTZIA · DANTZA · IRITZIA · KRITIKA · LITERATURA · ANTZERKIA · ARTEA · ZINEMA · MUSIKA · DISEINUA · PUBLIZITATEA · ARKITEKTURA · INTERNET · KOMIKIA · BIDAIAK · ZIENTZIA · DANTZA · IRITZIA · KRITIKA · LITERATURA · ANTZERKIA · ARTEA · ZINEMA · MUSIKA · DISEINUA ·\nmusika & bertsolaritza\nlako eta beraz, kontzientzia mugitzeko erabiltzen dugulako”, argitu du. BUELTA HANDIRIK EZ Diskoa kaleratzeko une egokia dela ikusi dute Tximeleta taldekoek. Zatoren esanetan, ez diote “buelta handirik eman”. Esan bezala, orain arte bertsioetan oinarritu dute beren lana, baina horri beste buelta bat ematea erabaki zuten eta hortik abiatu zen ideia: “Disko bat kaleratzeak denbora asko eskatzen du, orain arte ez genion horri behar bezalako denborarik eman eta aurten hori egiteko denbora hartu dugu”. Jarraitzen du esanez taldearen proposamena izan dela diskoa argitara eramatearena, baina jendeak ere erabaki horretan lagundu duela: “Jendeak askotan eskatu digu gure kantuz osatutako diskoa ateratzea”.\nPlazak dantzan jartzeko prest\n“Gure filosofia da jendea mugiaraztea, baina plazak aldarrikapenerako lekuak ere badira”. TXIMELETA TALDEA\nTximeleta Taldeak ‘Mugitu!’ disko berria aurkeztuko du hilaren 21ean Txantreako Armonia Peñan (Iruñea). Euskal Herriko bertsolariek idatzitako abestiek osatzen dute diskoa, horien errekonozimendua lortzeko asmoz\nXIMELETA plaza taldeak pauso berri bat eman du bere ibilbide musikalean. Elkartu zirenetik, Euskal Herriko hainbat plaza alaitu dituzte askotariko taldeen bertsioekin, baina orain beren lehendabiziko\ndiskoa emango dute argitara. Mugitu! izenburua ezarri diote diskoari eta Euskal Herriko hainbat bertsolarik idatzitako kantek osatuko dute proiektu berria: “Gure helburua zen nolabait errekonozitzea bertsolariek euskal musikagintzan daukaten pre-\nsentzia”, adierazi du Mikel Mundiñano Zatok (trikitilaria eta ahotsa). Guztira, hamar kantuk osatzen dute disko berria. Zatok azaldu duenez, Tximeleta hasi zenetik, beste taldeen bertsioak egin dituzte. Baina, argi-\ntzen du aurretik grabatutako lau kantu bazituztela eta horiek osatze aldera, beste sei egiteko aukera heldu zitzaiela: “Orain arte hainbat talderen bertsioak egin baditugu ere, disko honetan dauden kantu guztiak gureak dira”. Halere, Kataluniatik ekarritako kantu baten bertsioa ere sartu dute bilduma honetan. Disko honetan, taldearen esentzia gorde dutela dio Zatok: “Mota askotako estiloak aurkituko ditu publikoak; folk doinuetatik, pixkanaka pop-rockera bideratu daitezkeen soinuetara”. Plaza talde bat baino gehiago direla ere zehazten du: “Gure izaera edo filosofia bada herri batera joan eta jendea mugiaraztea, baina baita ere gauzak aldarrikatzea. Uste dugu plazak aldarrikatzeko lekuak ere badirela”. Hori dela eta, diskoari Mugitu izenburua jarri diote: “Alde batetik, joaten garen herri edo auzoak mugiarazi nahi ditugulako eta bestalde, plaza aldarrikapenerako lekua ikusten dugu-\nZatoren arabera, disko berri hau plazaratzeak euren burua gehiago ezagutzeko beste pauso bat izan da, ez baitute beste xederik bilatu: “Gure helburua ez da honekin kriston salmenta egitea, gastuak kubritzeko adina irabaziko bagenu, konforme geldituko ginen, baina gure burua gehiago ezagutzea izan dugu helburu”. Promozionatzeko beste bide bat dela aitortzen du. Ez dakite zein izango den publikoak izango duen harrera disko berri honen aurrean, “oso zaila da hori jakitea”. Momentuz, entzun duen jendeak gustuko izan duela dio, “gure helburua da ahalik eta gehien entzutea gure diskoa”. Etorkizun hurbil batean, printzipioz ez dute beste proiekturik esku artean: “Hau ahalik eta gehien esplotatu nahi dugu, egin dugun lan hori ezagutzera eman, ahalik eta gehienek entzun dezatela diskoa, herri eta txoko ezberdinetara hel dadila. Gure musikarekin batera, ea gu ere Euskal Herriko plazetan mugitzen garen”.\nGertuko gaiak, beti euskaraz\nehen aipatu bezala, ‘Mugitu!’ diskoan sartu dituzten letrak bertsolarienak dira: “Zenbat eta zenbat letra egingo zizkieten bertsolariek Euskal Herriko hainbat talderi! Horien errekonozimendua bilatu nahi izan dugu, eta zentzu horretan kokatzen dugu diskoa”, dio ‘Zato’k. Ildo honetatik aipatzen du egindako letra guztiak euskaraz direla: “Gure hizkuntza beti euskara izan da, dena den, ingelesez eta gazteleraz ere egin ditugu abestiak. Baina euskararen alde lanean jarraitzen dugu plazetan ere bai. Letrei dagokienez, euren kezkak, eta oro har, gizartearenak, agertu dituzte, “garai beltzek” iradokitzen dituztenak, alegia. Horretaz gain, jai herrikoien aldeko mezuak ere badaude; hala nola, maitasunari buruzkoak, presoen ingurukoak, gazteriaren aldekoak: “Pixka bat gertuen ditugun gaiak”, argitu du.\nHortzeria OO LIVER Twist-enirakurdaiteke. “Janzkiaren boterearen zein adibide ona Oliver Twist gaztea! Ordura arte bere estalki bakarra izan zen mantan bildurik, noble baten edo eskale baten umea izan zitekeen (…). Baina gero, perkal bata batean bilduta, erabiliaren erabiliaz horitua, sailkatua eta markatua zegoen, (…)–parrokia haur bat–hospizioko umezurtza– umila, goseak erdi hildako esklaboaeskumuturrak lotu eta munduak jipoitzeko, denek mesprezatua, inor errukitzen ez duena”. Janzkera informazio iturri da, eta berau inkontzienteki eman dezakegu, edo kontzienteki.\nEstetikaren erabilera kontziente eta subertsiboaren adibide Omarren eszena batena da, The Wire telesailean narkotrafikatzaileei osten dien lapurrarena. Epaiketa batetara joan behar duen batean dirua ematen diote okasiorako bere ohiko arropa baino egokiagoa eros dezan, eta gutxienez gorbata jar dezala eskatzen diote; halaxe agertzen da, gorbataz, baina betiko txandalaren gainean lotuta. Paradoxa komikoak ere sortzen ditu arropak. Donostiaren monarkikotasunari kritika titulartzat utzi zuen gure idazleak berri-\npaper baten azaletik begiratzen zigun, besoetan lagunak seinalatu zidan Burberry etxeko trend coat bat zuela (etiketa ez dut garbi-garbi ikusterik lortu, markakoa ez bazen, imitazio bat, efektu estetikoa mantentzen zuena); marka hori Erresuma Batuko errege-etxearen hornitzaile ofiziala omen da Isabelek, eta gero Carlosek, hala izendatuta. Azken aldian espainiar plaza publikoan proposamen estetiko mordoa egiten ari dena Podemos partidu politiko berria da. Komentarioak partiduaren buru mediatikoenaren mototsarekin hasi ziren, Pablo Iglesiasena, bere alkandorekin eta arropa Alcampo-n erosteko ohiturarekin. Baina beharbada horiek dira joko politikorako inkontzienteenak; ez hemendik aurrera. Josi estilistari entzun nion patriotismo berri baten ikur denez, janzki erregionalak eraman behar lituzkeela Iglesiasek (hemen barre egiteko gai izango ez diren abertzaleek, tapatu begiak); euskal kaikua edo manta zamorarra. Ez du hortik jo, bai patriotismo berri batetik agian, sinpatikoagoa; telebistako interbentzioetan espainiar errepublikaren poloa jantzi izan du, futbol selekzio espainiarra-\nren kamiseta errepublikanoak egiten dituzten markakoa, salmentak igo omen dituena publizitate horri esker; sinbolo nazional indartsua da selekzioa Espainian, geratzen zaien bakarra agian. Badute beste ezaugarri estetiko bat Podemosekoek; direla esaten dutena dirudite; Teresa Rodriguez sinesgarria da eskola publikoko andereñotzat, Madrileko marea berdearen kamisetaz, baita gorbatadun Villarejo ere fiskaltzat, edo Monedero Zientzia Politikoetako irakasletzat. Ez dira okasiorako politikoz mozorrotu, ez dirudite politikoak, hiritarrak baizik.\nPozten nau estetika sinbolizatzaile berriak, edukiak janzten dituztela dirudielako espainiar herritarren ikurra berriro hortzeria izaten ari den honetan\nPozten nau estetika sinbolizatzaile berriak, edukiak janzten dituztela dirudielako espainiar herritarren ikurra berriro hortzeria izaten ari den honetan, azken aldian zuri zuritu ziren klase ertaineko horiek atzean utzita; behin Carlos Herrera eta bere kolaboratzaileek barrez komentatzen zituzten antzinako hortzeriak, lotería irabazleen irudietakoak, Espainiako auzo langileetan; orain Marokoko merkatuetan igual-igualak ikusten ei dituzte. Hortz okerrak, hortz horiak, belztuak, hautsiak… (Erreparatu diozue Pablo Iglesiasen hortzeriari?).\n4. Azken afaria\n2. Ez zen diruagatik\n5. Inon ez, inoiz ez\nAna Jaka. Elkar.\n3. Martutene (e-book)\n6. Hutsaren itzalak\n2. Lehen Mundu Gerra eta Euskal Herria\n4. Gorbeialdeko sendabelar tradizionalak Gorka Menendez. Ediciones Beta III Milenio.\n5. Haur kantak...\nEneko Bidegain. Elkar.\n3. Egiari zor\n6. E.H-ren historia laburra\nIulen Madariaga. Erein.\nErnest Daudet. Elizetxe (itzul.). Xabier Altzibar (sarrera, edizioa, hiztegia...). Euskaltzaindia. 422 orr. 14,25 euro.\nToti Martínez de Lezea. Koro Navarro/ Rosetta Testu Zerbitzuak (itzul.). Erein. 280 orr. 10 euro.\nBertutez beteko Itahisa deritzon nobela erromantikoa antzineko obsesioa ‘Amodioaren martirra. Dolores, emazte bat berthutez bethea’ Ernest Daudetek (1837 - 1921) idatzitako eleberri erromantikoa da. Edizio honetan, Xabier Altzibarrek lanaren edizio kritikoa eskaintzen du. Horretaz gain, lanaren hiztegia gehitu eta gaur egungo euskara moldatu du euskaltzain urgazleak. Euskaltzainak izeneko bilduman, euskaltzain izan diren eta direnen obrak eta eurei buruzko azterketak argitaratzen ditu Euskaltzaindiak, beste hainbat egileren lanak alboratu gabe.\nHamabost urtetik gora etxetik kanpo eman ondoren, Julian Zautuola bere jaioterrira itzuli da. Gizon diruduna da orain, eta, hala, gurasoen baserria zaharberritu eta bailarako neska batekin ezkondu da: Inexarekin. Alabaina, Julianek bihotza mindua du, obsesionatua dago maite izan zuen eta oraindik ere maite duen emakumearen oroitzapenarekin eta ez da gauza bere emazteak eskaintzen dion guztia estimatzeko. Itahisa da emakume haren izena. Itahisa da obsesioaren izena...\n‘Karlisten altxorra’ Gaizka Arostegi. Julen Ribas (ilus.). Elkar. 140 orr. 16,50 euro.\nBalio handiko altxor baten bila: amodioa Alex Baztango familia batengana bidali du aitak udako oporraldian; ikasturte osoa alperrik galdu baitu. Ohiko girotik kanpo egun batzuk ematea ongi etorriko zaiola uste du, hau da, Irati eta bere amaren etxean. Hasieran, Alexek erabat zapuztuta onartuko du egoera. Ustekabean, baina, bere burua abentura kitzikagarri batean murgilduta ikusiko du. 200 urte lehenago galdutako altxor baten bila jartzea tokatuko zaie bi lagunei, eta bide batez beste altxor baliotsuago bat aurkituko dute...\nEditorial Iparraguirre S.A. Zuzendaria: Bingen Zupiria Ardura: Iñaki Mendizabal Elordi (mendi@deia.com) Koordinazio lana: Amaia Santana (asantana@deia.com) Diseinua: Jesús Santamaría Maketazioa: Naroa Etxebarria Zuzenketak: Iratxe Gaztañaga Portada: Ander Egiluz Beramendi Lege Gordailua: BI 1720-06\nTradizioa kantatuz, aurrerabiderantz\nMikel Markez eta Noka, Los Angeleseko UCLA unibertsitatean. ANDER EGILUZ BERAMENDI\nKaliforniako Noka musika taldeak euskaraz, nokaz hain zuzen, abesten ditu euskal kantu herrikoiak. Eguneratuak eta filosofia argi batekin: “Emakumeei ikusgarritasuna ematea”\nOKAREN kantak entzutean normala da Hiru Truku burura etortzea. Ruper Ordorikak, Bixente Martinezek eta Joseba Tapiak abesti zaharrak bildu eta, berbaera errespetatuz, geureganatu zituzten, aire berriz. Antzeko zerbait gertatzen da Kaliforniako hiruko euskaldun hau abesten hasten denean: garai bateko emakumeen kontuak kantatzen dituzte, ezin gustu hobez bilbatutako ahots gozoekin eguneratuta eta, azpimarragarriena dena, noka forma darabiltenak, gehientsuenetan.\n“Gizonezkoek elkarri zuzentzeko euskara, toka, bizirik dago, baina noka desagertzen ari da. Nolabait, bada erreputazio txarra hartu duelako. Emakumeentzako euskara izatetik sorginekin lotzera igaro zen, emakume basatiekin, eta hasieran ez zeukan inolako konnotaziorik”, azaldu du Begoña Echeverríak. Berarekin batera, Andréa Bidartek eta Cathy Petrissans-ek osatzen dute hiruko berezi hau. Taldeak Chinon du sorlekua, Los Angelesetik ordu bi eskasera dagoen hiri txikian. Txikitatik dira lagun min. “Familia\nez garen arren senide sentitzen gara”, dio Bidartek. Hamaikatxo istorio bizi izan dituzte batera, horietako asko kantuarekin lotutakoak. Chinoko euskal komunitatean hazi eta hezi ziren, musikaz inguratuta, hiruren aitek abestea “maite zutelako”, Bidarten berbetan. Cathyren amaren familian ere abeslari fin bat baino gehiago ei zegoen eta Andréaren eta Begoñaren aitonak “kantari iaioak” ere ziren, taldeko gazteenak oroitu duen legez. Andréaren aitaren lagun baten ideia izan zen hiru neskek taldea osatzea.\nKantu bat ingelesez grabatu nahi izan zien, gerora beste hainbat idatzi eta diskoa osatzeko. Baina lehen abesti hura entzun eta gero planak aldatu ziren: “Gehiago grabatzera animatu gintuzten, baina euskaraz”, azaldu du Bidartek. “Orduan sortu zen Noka”, 1990. hamarkada bukaeran. Ordutik hona bi disko grabatu dituzte: Noka, abesti herrikoiez osatuta, gehien bat; eta Nokatu (ingelesarekin hitz jokoa eginez: Noka Two). Azken honetan beraiek idatzitako sei kanta ere sartu zituzten. Orain,\nhirugarren diskoan daude lanean, baina oraindik ez dakite noiz aterako duten. Izatez, Andréa eta Begoña Chinon bizi badira ere, Pennsylvaniara ezkondu zen Cathy, bere jaioterritik 4.000 kilometro baino gehiagora dagoen herri batera. Baina distantzia, antza, ez da arazoa: “Uste dut batzen garenean askoz hobeto egiten dugula lan, hobeto aprobetxatzen dugula denbora”, esan du atzerriratutakoak. MUNDU IKUSPEGIA Beren arbasoen jatorriak, gurasoen ogibideak, hazten ikusi zituen herriak… denak\ndu eragina hirukote honen mundu ikuspegian. Nafarroa Beheratik joan ziren Ameriketara Cathyren aita eta ama eta frantsesaz eta ingelesaz inguratuta hazi zen bera. Andréaren birraitona eta birramona izan ziren, Bidartarren artean, mendebalderako bidea egin zutenak, Nafarroa Beheratik ere. Begoñaren gurasoak, bestalde, Nafarroa Garaitik abiatu ziren, Baztan aldetik. Ederto egiten du euskaraz Begoñak, “hori izan baita neure etxeko hizkuntza”, dio. Cathy, ordea, ez da euskaraz ongi komunikatzeko gai, nahiz eta hobetzen doan, taldekideen hitzetan. Eta tartean, erdibidean, Andréa: laugarren belaunaldiko euskalduna izanda oso ondo egiten du euskaraz, esfortzua egin behar duela aitortzen duen arren. “Ikaragarri gustatzen zait musera jolastea eta, horrela, kartekin, euskara asko ikasi dut. Gizonezkoak eta emakumezkoak, denak euskaraz, hika eta noka”, azaldu du. “Hizkuntza maite baduzu, erabil dezakezu”, bota du. Baina musak ez dio bakarrik lagundu euskara bere baitan mantentzen, “emakumeen kontu pila bat ikasi ditut beraiekin berbetan”. Agian horrelako esperientzietatik datorkie generoarekiko eta emakumeen egoerarekiko intere-\nsa. Badu, izatez, Andréak emakumeak, euskara eta noka batzen dituen anekdota bat. Aurrekoan, ezaguna zuen gizon batek galdetu zion: “Zer diozu?”, euskara garbian, eta berak erantzun: “Ongi, eta hi?”. “Ez, ongi eta zu?”, zuzendu zion gizonak. “Molestatu zion antza, neure hikak”, azpimarratu du. Hortik denbora batera, hileta elizkizun batean, gizon bera hurreratu eta, zuzenean, galdetu egin zion: “Zer dion?”, eta Andréak, pozarren, “ongi, eta hi?”, arrapostu. FEMINISTAK Beren burua feministatzat duten galdetuta, aho batez erantzuten dute: “Bai”. “Gaur egunean, gizonezkook eta emakumezkook ez ditugu eskubide berak”, gehitu du Begoñak. “Askotan [feminismoa] kontzeptu negatibotzat hartzen da eta ez dugu ulertzen, berdintasuna baita bilatzen duguna, ez besterik”. “Euskal kulturan gizonezkoak dauka pisu handiena. Emakumeak ez dira abestietan agertzen, ez ditugu ekitaldi publikoetan eta botere guneetan hain usu ikusten. Horregatik nahi dugu fokua hor jarri, emakumeei buruz abestuta eta, gainera, nokaz. Estereotipoak apurtzen\nsaiatzen gara ere, kanta guztietan emakumeak ez baitira onak, prestatzen gauden hirugarren diskoan baditugu abesti batzuk non emakumezkoak ez diren bereziki zintzoak. Euskal emakumeen aniztasuna erakutsi nahi dugu”, azaldu du Begoñak.\nMIKEL MARKEZ KANTAUTORE ETA ABESLARIA\n“Kultura batek hamaika adar ditu eta ezin da guztiengatik batera borrokatu, gu kontu honetan zentratu nahi izan dugu”, argitu du Cathyk. Baina euskaraz abestearen erabakia ere bada jarrera argi bat; Euskal Herrian baldin bada, zelan ez da Ameriketan izango, bada? “Badaude euskal eszenan ingelesez dihardutenak beraz, zerbait desberdina eskaini nahi izatekotan, geure esperientzia amerikarra izango da. Ez dugu zertan ingelesez abestu”, argitu du. Aipatutako euskal eszena nahiko ondo ezagutzen dute, gainera. Bereziki Andréak, udaro baitoa Euskal Herrira eta Kalakan taldeko Thierry Biscary duelako lehengusu. Hirukote moduan, Kepa Junkeraren Herria diskoan hartu zuten parte. Horrez gain, Andréak, Mikel Markezen Indar bat dabil hor azken lanean abestu du ere bai.\n“Badaude euskal eszenan ingelesez dihardutenak; geure esperientzia amerikarra da. Ez dugu zertan ingelesez abestu”\n“Niri orain gehien gustatzen zaidana ahotsetara kantatzea da”\nEBetatik ibili da kantuan Mikel Markez, bi aste luzez, Nokarekin batera. “Esperientzia ederra” izan da oreretarrarentzat Nokez Tour legez bataiatu duten bira.\nZer sentitzen duzu ‘Nokez Tour’ honekiko? Polita da kantari bezala egiten duzuna Euskal Herritik kanpo azaltzeko aukera izatea. Eta pertsona bezala, ere, aukera bikaina da Ameriketako euskaldunengandik ikasteko.\nEuskal Herritik kanpo abestea eta diasporan abestea gauza desberdina izan behar da. Diasporako lagunak zinez bihotz zabalak dira. Lehen aldiz Idahon kantatu nuen, 1995eko Jaialdian. Oso gaztea nintzen orduan eta hiruzpalau kantu baino ez nituen eman. Kalifornian berriz, orain lau urte izan nintzen Erramun Martikorenarekin eta izugarri gozatu genuen ere bai.\nNokarekin egin duzu bira. Amerikarrak, euskaraz abesten.\nTxikitatik dira lagun min Cathy Petrissans, Andréa Bidarte eta Begoña Echeverría. A.E.B.\nEta nokaz, gainera! Harrigarria eta pozgarria da, aldi berean. Bitxia da nola, Euskal Herrian, hizkuntzak\ngeneroaren baitan duen ñabardurari arreta ez zaion jartzen eta, Nokak, Ameriketan, nola aldarrikatzen duen.\nZelan ezagutu zenituen? Erramunek eman zidan disko bat eta berehala ulertu nuen Euskal Herritik hain urrun euskaraz kantatzearen garrantzia. Gure hizkuntzaren ondarea da noka, gainera. Eta kantu herrikoiak molde berrian ematea baino gauza iradokitzaileagorik ez dago. Kantu zaharrek aurrera egiten badute garai berrietarako molde berriak aurkitzen zaizkielako da.\nAberasgarria da, beti, sortzaileen arteko elkarlana. Dudarik gabe eta, niri, orain, gehien gustatzen zaidana ahotsetara kantatzea da eta Nokarekin aukera bikaina dut. Elkarlanean jarraituko dugu.\nErramun Martikorenak zabaldu zizun Ameriketako bidea. Nori irekiko zenioke zuk? Patxi Saizi, esango dut. Euskal Herrian egin diren kantu ederrenetariko batzuk berak egin ditu. Gozatuko luke berak eta euskal amerikarrek ere bere musikaz disfrutatuko lukete.\nUNAI BAZTARRIKA INGENIARIA ETA IDAZLEA\n“Ezezaguna zitzaidan mundu baten zertzeladak ezagutu ditut” Erronka pertsonal baten ondorioa omen da ‘Ezinbestean’ (Erein) poesia-bilduma. Erantzunik gabeko itaunak formulatzen eta “bidearekin” disfrutatzen duen ingeniari beasaindarra dugu Unai Baztarrika AINHOA LORES\nLAS de Otero poesia saria jaso zuen Unai Baztarrikak (Beasain, 1982) abenduan Arrakalak proiektuarekin, orain Ezinbestean izenburupean argia ikusi du lan horrek, bere aurrenekoa. Ingeniaria dugu ofizioz, afizioz aldiz idazlea, “bizitzan jarritako erronka nagusienetako bat” da idazketa berarentzat.\nEspontaneoki sortutako poemak direla esan daiteke, baina sakonean sumatzen da zerbait dutela komunean. Lotzen dituen hari bat. Liburuaren bizkarrezurra epe laburrean idatzitakoa da eta giro hori antzematen da poemetan, itotasun puntu hori dute poema askok. Bestalde, errepikatzen diren irudiak badaude: hormak, pitzadurak, arrakalak, euria, behaketa... Fragmentarioa izan da idazketa eta idatzi nuenean ez nuen liburu oso baten ideia buruan. Ez nuen gaia izan jomuga, idazketa bera baizik, idazteak eraman nau liburu honetan landu ditudan ideia, irudi, egoera eta deskribapenetara.\n‘Arrakalak’ proiektuak ‘Ezinbestean’ izenburupean hartu du liburuaren formatua. Aldaketa behartua izan da, Gotzon Barandiaranen lehen poema liburuaren izenburua ere Arrakalak baitzen. Ideia hori ikusten nuen indartsuena; gure barneko sentipenetan sortzen diren pitzadurak, denboran zehar sendoak ziren usteak erortzean azaltzen direnak. Izenburua aldatzean, liburuari baino nire sentipen bati heldu nion, idazketa beraren muinera joz; hau da, zergatik eta nola idatzi nituen idatzi nituenak. Orduan ohartu nintzen, barruan gorderik eta loturik nituenak zirela paperera eramandakoak. Urte asko igaro dut idatzi gabe eta harrigarria badirudi ere, poema asko erraz atera ziren, hor baleude bezala. Iluna suerta liteke izenburua alde horretatik, baina adierazi nahi nuen idazten hasteak nire bizitzan jarritako mugarria.\nGalderak dira zure poema asko, baina ez duzu erantzunik bilatzen. Zeren bila ibili zara orduan?\nBilaketaren bilaketa bat izan dela esango nuke. Ikasketa prozesu bat ere bai, erronka pertsonala. Hasieran zalantza egiten nuen gai izango ote nintzen poema-bilduma bat osatzeko, eta azkenean bide bat izan da. Eta bide horretan, kontraesanak, zalantzak aurkitu ditut. Ez dut erantzun zehatzik bilatu nahi izan, gehiago izan dira egoera jakin batzuen deskribapenak. Nolabait, barneko itaun horien formulazioa bera zen bilatzen nuena.\n“Zuria izutu, orrialdearen hutsune kalkatuak kikildu, hizki bakartuak ikaratu...”; baina hala ere, idazteko ausardia erakutsi duzu. Zerk eraman zaitu idaztera? Sua erronka batek piztu zuen, literatura egiteko motibazio artistiko jakinik gabe gainera. Poema sorta bat sortzea zen helburua. Ez nekien nora iritsiko nintzen eta askotan nire burua behartzeak muturreko egoeretara eraman nau. Idazketa prozesua amorragarri bilakatzeraino. Poema askotan hitzekin izandako borrokaz hitz egiten da eta neurri batean hala izan da; hitzik ezin bilatu, zertaz idatzi jakin ez,... Idazten berrikasi dudala esan daiteke eta nire inspirazio bideen bila ere aritu naiz. Azken finean, nire barnean nituen horiek poema eta estilo jakin batera ekartzeko saiakera izan da.\nLiburua berrirakurtzeak gogor egiten zaizula aipatu zenuen behin. Zergatik? Nire buruari askatasuna eman diot idazteko eta nire bizitzako alde pertsonal jakin batzuk agertu\nIdazten berrikasi dudala esan daiteke; nire barneko kezkei modu poetikoan eman nahi izan diet bidea”\nzaizkit. Fase aldaketa baten ondoren idatzitakoak dira, eta esan daiteke atzera begirako gordin bat ere badela, terapeutikoa baino egungo nire sentipenak indartzeko balio izan dutenak. Hala ere, poesia idatzi dudala argi dut eta helburu estetikoak hor daude; nire barneko kezkei modu poetikoan eman nahi izan diet bidea eta alde pertsonaleko zantzuez gain unibertsalak diren gaiak ere jorratu ditut. Egia da lehen pertsona sarri ageri dela eta zuaren erabilera tranpatia ere badela, ni eta zu poetikoaren arteko desoreka bat badagoela. Distantzia bilatu nahi izan dut idazten ari nintzen horretatik eta. Baina gu bat ere ageri da, gure herriaz eta hemen gertatutakoaz hausnar egin nahi duena.\nBlas de Otero Euskara Saria jaso duzu proiektuarekin. Indarra eman al dizu idazten jarraitzeko?\n“Poema asko erraz atera ziren, hor baleude bezala”. RUBEN PLAZA\nEz dakit zer gertatuko zen lan honek saririk jaso izan ez balu, baina baliteke inora ez iristea. Hasiberriok behar izaten ditugu halako errekonozimenduak eta gainera, liburua bera argitaratzeko aukera eskaintzen badizute, ez dago kexatzeko motiborik. Ezezaguna zitzaidan mundu baten zertzelada batzuk ezagutzeko aukera eman dit honek eta etorkizunerako indarra ere bai, noski. Idazten jarraitzen dut, nahiz eta oraindik ez diodan nire buruari helburu jakin bat ezarri. Baditut poema batzuk baina oraingoan, gehiago landu nahiko nituzke argitaratzeko saiakera bat egin aurretik. Prosazko proiektu bat ere badut esku artean eta horri heldu nahiko nioke egunen batean, baina nire lehentasunak beste batzuk dira eta ez dut presarik helmugara iristeko. Bidean ere goza daitekeela pentsatzen dut.\nGoiko ezkerreko irudian, Xalbador oroigarria jasotzen, bere omenaldi egunean, 1976an. Egun hartan bertan hil zen bertsolaria, ordu batzuk geroago. Lerro hauen gainean, Joxean Artze, Leonie (Xalbadorren emaztea) eta Xalbador, etxe atarian. ELKAR\nXalbador bertsolaria, Fernando Aire gizakia Urepeleko artzainaren hurbileko ikuspegia eman du Mixel Itzainak liburu batean\nPAR Euskal Herriko bertsolarien artean maitatuenetakoa da Xalbador eta, agian, baita ezagunena ere, Amets Arzallus txapeldunaren baimenarekin. Haren bertso landuek, sentimenduak kantuz azaltzeko gaitasunak, belaunaldi anitzetako entzuleak liluratu dituzte. Mixel Itzainak, ordea, badaki Xalbador pertsonaiaren atzean, bertso gogoangarrien egilearen atzean, bazela pertsona bat, bere akats eta kezkekin. Xalbador liburuan (Elkar), Urepeleko bertsolariaren alderdi ezezagunena azalera ekarri du Itzainak. Gaztetatik, Xalbador eta Mixel Itzaina elkarren adiskide izan ziren. Bata bertsolari, bestea saioak antolatzen edo gai jartzaile, harreman estua izan zuten. Beraz, Itzainak, nagusiki, bere bizipenak erabili ditu liburuko pasarteak idazteko. “Semeak galdatu zidan nire oroitzapenak batzea –dio Itzainak–, baina laster ohartu nintzen nire oroitzapenen erdi-erdian zela Xalbador”. Bat-bateko bertsoetan zein idatzizkoetan nabarmendu zela agerian utzi nahi izan du Itzainak eta arreta berezia eskaini dio Xalbadorrek berak idatzitako Odolaren mintzoa liburuari, bere obraren une gorena lan horrekin erdietsi baitzuen. Elkarrekin bizitako guztiak, Xalbador gizakia ezagutzeko balio izan zion Mixel Itzainari. Fernando Aire Etxart Urepelen jaio zen 1920an eta\n1976an hil, 56 urte baino ez zituela. Leonierekin ezkondu zen eta lau seme-alaba izan zituzten. “Xalbador pertsona ez da bertzeetatik nabarmentzen, batez ere urepeldar bat zen”. Jaioterriaz harro zegoela sarri aipatzen da liburuan. Batzuetan gizon “iluna” zela dio Itzainak. Leonie emaztea zenak gogoratzen omen zuen, bertso saioetan besta egin ondoan, egun batzuez triste antzean ibiltzen zela Xalbador, lanerako gogorik gabe. Beste batzuetan, aldiz, kemen handiz jarduten omen zen. Aita Zabalak Odolaren mintzoa idaztera bultzatu zuenean, adibidez, Leoniek esan omen zuen, “gizona kendu zidaten hiru urtez!”. Itzainaren arabera, “gizon ilunaren itxura bazuen ere, bihotz ona zuen”. Xalbadorren kezkak ziren euskara, jaioterria eta baita fedea ere. Bizimodu xumea zuen, “Xalbadorrenea baserrian irabazi ttipia zen, bera ez zen Amerikan ibili herrikide asko bezala eta xuhurki bizitzera kondenatua zen”. Baserri lanak ez zuen aberastu eta ezta bertsoak ere, Itzainak liburuan agerrarazi duenez. Atsekabeak ere eman zizkioten jendaurreko agerraldiek. Ospetsuena 1967ko Txapelketa Nagusiko finalekoa izan zen, Donostian. Epaimahaiak buruz-burukoa jokatzeko Xalbador aukeratu zuenean, txistua jo zioten entzuleek, haren euskara zail zitzaielako eta beste bertsolari batzuk nahiago zituztelako. Liburuan gertakari haren kontaketa egiten du Itzainak, Xalbado-\nrren ondoan baitzen une hartan, epaile lanetan. BERTSO LANDUAK Mixel Itzainak miresmena zion Xalbadorri, “hezur eta muinetaraino olerkaria zen!”. Liburuan metaforak azpimarratzen ditu, “errealitateak nola lotzen zituen, gertakarien atzean dagoena hark ikusten zuen”. Gainera, Xalbadorren bertsoetan, “hitz bakoitza ongi hautatua da, ondoko hitzekin lotzen da, artista handi baten lana da hori, hitzen arima adierazten du”.\nixel Itzaina Alduden (Nafarroa Beherea) jaio zen 1933an, Xalbadorren etxetik hiruzpalau kilometrora. Bertso saioak antolatzen, gai jartzaile eta epaile lanetan aritua da. Aljerian zela, ‘Eskual Herria’ aldizkaria sortu zuen eta beste hedabide batzuetan ere idatzi izan du. Euskaltzaleen Biltzarreko presidente ere izan zen. Aurtengo maiatzean, Ohorezko Euskaltzain izendatu dute.\n“Errege edo aski ahaltsu banintz, pentsio bat emanen nion Xalbadorri, bere bizitza oso-osoa bertso lanean eman zezan!”, dio Itzainak. Xalbador, ordea, gazte hil zen, 1976ko azaroaren 7an. Egun hartan, Urepelen, omenaldi handia egin zitzaion baina, bihotzekoak jota, ordu gutxira hil zen. Hain zuzen ere, Mixel Itzaina arduratu zen omenaldia antolatzeaz eta, lagunaren heriotzaren berri izan zuenean, damua etorri zitzaion, “neure burua hobendun sentitu nuen, zorigaizto bat gertatu zen egun hartan euskal kulturarentzat”. Inork ezer leporatzen ez ziola ikusita, errudun sentsazioa gainetik kendu zuen Itzainak. Haatik, Xalbadorren emaria etenda, sorkuntza lan zoragarri asko galdu direlakoan dago, “segi zezakeen bertsoen mundua bere altxorrez aberasten”. Idatzi duen liburua omenaldia baino gehiago izatea nahi luke, “helburua betea litzateke, nik hasitako lan xumea beste batzuek segi balezate”.


07:14, 9 apirila 2009ko berrikusketa\n30 bytes added , Duela 12 urte\nrobota Erantsia: ru:Меритатон; cambios triviales\n01:23, 7 azaroa 2008ko berrikusketa (aldatu)\n07:14, 9 apirila 2009ko berrikusketa (aldatu) (desegin)\nt (robota Erantsia: ru:Меритатон; cambios triviales)\n[[IrudiFitxategi:Egypte louvre 169 buste de femme.jpg|right|thumb|200px|[[Akenaton]] faraoiaren alaba. Ziuraski, Meritaton. [[Louvre]]]]\n'''Meritaton''' edo '''Meritaten''', [[Egipto]]ko [[XVIII. dinastia]]ko printzesa bat izan zen. Ondoren, bere izena, [[Akenaton]]gatik aldatu zuen Amenofis IV.a faraoiaren eta honen Errege Emazte Handia zen [[Nefertiti]] ospetsuaren alaba zen. Meritaton izenak, ''Atonen maitea'' esan nahi du.\nLitekeena da Meritaton, bere aitaren erregealdiaren lehen edo bigarren urtean jaio izana, [[Tebas (Egipto)|TebasTebasen]]en. Oraindik hiru urte geratzen ziren faraoia eta [[Amon]] jainkoaren apaizgotzaren arteko haustura eta errege familia eta gortea, Egipto erdialdean sortutako hiriburu berri batera eramateko, hiriburu honi [[Tell el-Amarna|Aketaton]] izena jarri ziotelarik.\nBere aitaren erregealdiko lehen hamalau urteetan, Meritaton, gorteko bigarren dama eta nazioko emakumerik garrantzitsuena izan zen, bere amaren atzetik bakarrik. Irudikapen mordo batetan agertzen da bere gurasoekin, eta, batzuetan, bere ahizpa txikiekin, eta euren buruaren arrautza formagatik arreta piztu duten euren eskultura mordoa dago. Hain zuzen ere, ez ohikotasun bitxi honek, printzesa halako buruarekin jaio ote zen, gorteko moda kontua ote zen edo irudikapen idealizatu bat baino ez ote zen pentsarazi du.


Galderak ezerezera –\nIñigo Satrustegik ARGIAn.\nAurreneko aldia da Oihanederreko emanaldietan hainbeste gazte ikusten dudana. Publikoaren artean, bertsozale, marika, bollera eta euskal filologia ikasleak nagusi. Edo denak bat direnak. Hasi dira kantuan esekileku batzuen atzetik, eta taularatu dira bi gorputz bitartzat jo genitzakeenak, elegante jantzita: belusezko jantzi gorria emeak, trajez jantzirik harra. Soldatzeko maskarak daramatzate, ordea.\nLehen kontakizun modukoa intentsua da, Anerrek patinatzailearen istorioa kontatzen dio amona duen Leireri. Serio dago bigarrena eta solemnitatez erantzuten dio kantuan, ezerezera begira. Bigarren piezan Haizea eta Oihana etorri dira, haien bikitasunaren esperientzietan oinarritutako elkarrizketa neurtitzetan kontatzera, elkar imitatzen. Umorea eskertzekoa da, lehenengo zatiaren ondotik.\nSariketa bat antzeztu dute Euzkitzeren semeak, bikiek eta bollera ematen ez duenak. Soziedadeko gizon gipuzkoarren satira artean, puntu batek harrapatu du nire arreta: “Ez dago lekurik inorena denik/ baina badago lekurik duen inor”. Minaz ari dira eta bihotzetik edo hezur-haragizko gorputzetatik kantatzeaz. Gai serioak serio jorratzeaz. Kontrako eztarritik joandako ideiak atropellatu beharraz. Alkaizaren agur jada mitikoa ekarriz.\nZutitu egin dira aulki gainean eta disidentziatik konpromisoa, gaztetasuna, loditasuna eta generoa hartu dituzte hizpide. Labankada batzuk erori zaizkie orduan Jon Maiari, Pagadiri, Felix Zubiari eta Bi balakoei. Haiek balio badute, “zergatik ez naiz sentitzen bertsolari?”. Barrez lehertu da Oihanederreko sarrera. Bitasunaren kontrako aldarria ere egin dute, eta beste gai asko ere ukitu.\nBaina amaierako galdera-kateari hitz gutxi batzuk eskaintzea merezi du. Galdera bat bestearen atzetik, eta interpelatutako gorputz asko. Baina nago atzo bildu zen inor gutxik zuela proposatutako galderen erantzunik. Are, eRRe ikuskizunaren ikusle potentzialen artean ez daudela laukotearen hitzak jaso beharko lituzketen gorputzak. Egia esateak beste erretzen du entzuteak, antza.\nTags: antzerkia eRRe Galderak ezerezera


Truke azoka eta Gazte Burrunbada asteburuan egingo dituzte - Markel Iturrizar - Aiaraldea.eus\nTruke azoka eta Gazte Burrunbada asteburuan egingo dituzte\nMarkel Iturrizar 2014-02-07 13:49\nAsteburu honetan egingo da Arrankudiaga-Zollon Truke Azoka. Truke azokak gauza batzuk beste gauza batzuengatik aldatzeko aukera eskainiko du. Baita jabeak ipinitako prezioan erostekoa ere.\n“Ekarri behar ez duzuna, behar duzuna eraman” izango da ekimenaren leloa.\nAsteburu honetan egingo da Arrankudiaga-Zollon Truke Azoka.\nTruke azokak gauza batzuk beste gauza batzuengatik aldatzeko aukera eskainiko du. Baita jabeak ipinitako prezioan erostekoa ere.\n“Etxean lekua okupatu baino egiten ez duten traste horiek, erabiltzen ez ditugun jostailu, liburu, musika disko edota CDak, aspaldiko tresna horiek aldatu eta eskaini egun interesatu ahal zaizkizun gauzengatik”, adierazi dute antolatzaileek. 11:30ean hasiko da ekimena eta igande goiz osoa iraungo du.\nLarunbatean aldiz, Gazte Burrunbada antolatu du Ernaik. Eskualdeko Gazte Egunen antzekoa izango da: “Hau da, bai herriko eta baita eskualdeko gazteak elkartu eta herri giroa bultzatu nahi duen arratsalde eta gauerako egitaraua”.\nEkitaldi ugari prestatu dituzte. 17:00etatik aurrera gazte olinpiadak izango dira. 18:30ak aldera, trikipoteoa egingo dute plaza inguruko tabernetan zehar.\nGauean, aldiz, musika jaialdia egingo dute. 20:30etatik aurrera emango zaio hasiera gauari Aiaraldeko Uluka taldearen kantaldiarekin. Ondoren, Ugaoko Atxurkada eta Nodo taldeek joko dute. Eta, herriko A Gantxo y Kutxillo taldeak. Eta azkenik, Landazuri Bass-Foundation eta DJ Gorka I. izango dira. Kontzertu guztiak Iberlanda futbol zelaiaren aldamenean izango dira.